Άλλη συνέντευξη με Awareness League - Anarkismo\nRecent articles by «Direct Action»,\nAwareness League Sep 17 05 by «Direct Action»\ncentral africa | anarchist movement | interview Sunday September 18, 2005 15:12 by «Direct Action»,\nΣυνέντευξη στο «Direct Action»,\n* Η συνέντευξη έγινε στο Λάγος, με τον Sam.\nΜία άλλη συνέντευξη με την Awareness League Συνέντευξη στο «Direct Action», περιοδικό της αναρχοσυνδικαλιστικής Solidarity Federation, αγγλικού τμήματος της Διεθνούς Ένωσης Εργαζομένων - IWA - Νο 18 (Άνοιξη 2001. Σαμ, εκ μέρους της AL, μπορείς να μας πεις κάποια πράγματα για την ανάπτυξή σας κατά τη διάρκεια των περασμένων χρόνων;\nΕπιτρέψτε μου να πω, ότι η AL έχει, ήδη, διανύσει ένα μακρύ δρόμο. Η AL γεννήθηκε κάτω από στρατιωτικό καθεστώς. Και με το τέλος αυτού του καθεστώτος, φαίνεται σαν να υπάρχει μια κάποια κούραση σε ένα μέρος της. Αυτό δεν αποτελεί κάτι το ιδιαίτερο αυτό για την AL. Οι περισσότερες μαζικές οργανώσεις υποφέρουν από την ίδια κούραση μετά από πολλά χρόνια αγώνα ενάντια στο στρατιωτικό καθεστώς. Η νέα δημοκρατική μεταβατική κατάσταση μας είχε παρουσιάσει, ήδη, τη δική της λογική και πραγματικότητα. Προσπαθούμε να αναζητήσουμε περισσότερο δημιουργικούς τρόπους για να κάνουμε κάποια πράγματα, όχι μόνο ταραχές και αγώνα. Θα μπορούσαμε να διοχετεύσουμε την ενέργειά μας και σε άλλα δημιουργικά πεδία. Ο κόσμος έχει αρχίσει να δείχνει ότι είναι μπουκωμένος, απογοητευμένος και αηδιασμένος από το όλο σύστημα, και αυτό είναι το επίπεδο, στο οποίο, πραγματικά, η AL πρέπει να διεκδικήσει την αληθινή της θέση ανάμεσα στους δυσαρεστημένους.\nΜόλις σήμερα το πρωί γίναμε μάρτυρες οδοφραγμάτων από φλεγόμενα λάστιχα στους δρόμους, κατά τη διάρκεια της 24ωρης αυτής γενικής απεργίας, που καλέστηκε από το Νιγηριανό Εργατικό Κογκρέσο (NLC). Η κυβέρνηση προσπάθησε κατά μονόπλευρο τρόπο, να αυξήσει την τιμή των καυσίμων από 20 σε 30 naiva, 50% αύξηση κατά λίτρο. Τότε, μετά την εθνική οργή, αποφάσισαν να συμβιβαστούν υποθετικά, με το να κατεβάσουν στις 25 naiva την αύξηση αυτή. Μπορείς να σχολιάσεις αυτά τα γεγονότα;\nΌ,τι είδαμε σήμερα το πρωί ήταν η εξωτερίκευση της απογοήτευσης, στην οποία οι περισσότεροι Νιγηριανοί έχουν παγιδευτεί. Η πρόσφατη αύξηση της τιμής της γκαζολίνης και της κηροζίνης επέφερε σοβαρές επιπτώσεις σε αρκετούς Νιγηριανούς. Η απεργία ήταν μια πρακτική διαδήλωση αντίθεσης στις αυξήσεις αυτές εκ μέρους της πλειοψηφίας του λαού. Μετά από μακρά περίοδο στρατιωτικού νόμου, κανείς δεν ήθελε την παράτασή του. Αλλά μετά από ένα χρόνο στην εξουσία, αρκετοί έχουν αρχίσει να κοιτούν προς τα πίσω και να αναρωτιούνται «ήταν καλύτερη η ζωή μας ένα χρόνο πριν;». Πιστέψτε με, οι απαντήσεις είναι αρνητικές. Έτσι η δημοκρατία ήλθε με ένα σωρό υποσχέσεων, αλλά τι έχουν γίνει αυτές; Η απεργία καλέστηκε από το NLC και ήταν μια ευκαιρία για την πλειοψηφία των Νιγηριανών να δείξουν την οργή τους ενάντια στην κυβέρνηση. Δεν αποτελεί τόσο μια υποστήριξη προς τη NLC, όσο μια ευκαιρία για τον κόσμο να διαδηλώσει την απογοήτευσή του για το φαύλο κύκλο της φτώχειας που χαρακτηρίζει την πλειοψηφία των Νιγηριανών σήμερα.\nΘα μπορούσες να μας πεις κάτι για τον κατώτατο μισθό και την κυβερνητική πολιτική, σύμφωνα με την οποία δίνει με το ένα και παίρνει με το άλλο χέρι;\nΗ αύξηση της τιμής του πετρελαίου αποτελεί μια οπισθοχώρηση στις μέρες του στρατιωτικού καθεστώτος. Είναι ένας δείκτης του ότι έχουμε, ήδη, δει μεν το τέλος του στρατιωτικού καθεστώτος, αλλά δεν έχουμε δει ακόμα το τέλος των στρατιωτικών πρακτικών. Ακόμα βλέπουμε την ίδια τακτική απ’ αυτή την κυβέρνηση, η οποία, υποτίθεται, ότι είναι μια δημοκρατική εκλεγμένη κυβέρνηση. Όλη η υπόθεση είναι ότι επιχειρείται να τραβηχτεί το χαλί κάτω απ’ τα μάτια του απρόσεκτου και αμέριμνου λαού. Η κυβέρνηση λεει: «Ναι, αλλά ο κατώτατος μισθός έχει αυξηθεί». Η αλήθεια είναι, όμως, ότι ο κατώτατος μισθός δεν έχει παει πουθενά, Για την ακρίβεια, μειώθηκε επειδή κάποιος πρέπει να συγκρίνει τον κατώτατο μισθό με το σημερινό κόστος ζωής, την πτώση της αγοραστικής αξίας της naiva (σ.σ. το νιγηριανό νόμισμα), στο τέλος του μήνα.\nΠιστεύω ότι η NLC είναι αρκετά γραφειοκρατική με όλα τα χρήματα που εισπράττει. Πώς μπορεί να γίνει αληθινά αντιπολιτευτική;\nΗ NLC δεν είναι στην πραγματικότητα αντιπολιτευόμενο συνδικάτο. Τα τελευταία δέκα χρόνια πριν τη δικτατορία, η NLC ήταν, βασικά, νεκρή. Μόνο τον τελευταίο χρόνο αναδύθηκε από τη μονοτονία και άρχισε να παρουσιάζει την εικόνα ενός συνδικάτου που καθοδηγεί τους εργάτες. Κατά τη διάρκεια του στρατιωτικού καθεστώτος, η περισσότερο κυρίαρχη οργάνωση, από πλευράς κινητοποιήσεων, ήταν η JACON (Joint Action Democracy in Nigeria), ακόμα και όταν εξαπολύθηκε τρομοκρατία από το καθεστώς σε βάρος της. Η JACON ήταν μια ομοσπονδία, μια άθροιση διαφορετικών μαζικών οργανώσεων, ομάδων για τη δημοκρατία, καθηγητών κ.ά.\nΣυμπεριλαμβανομένης και της Διεθνούς Αμνηστίας;\nΦυσικά. Μια ομοσπονδία απ’ όπου δημοσιογράφοι και διεθνείς οργανισμοί αντλούσαν τις πηγές τους. Το τι θα μπορούσε να συμβεί κατά τη διάρκεια μιας διαδήλωσης, μπορούσε να διαδηλώσεις με ένα πανό της ομάδας σου, επειδή ο καθένας είχε ενωθεί με τον άλλον στο ζήτημα της εκδίωξης της δικτατορίας. Και ήταν πολύ εύκολο για τον καθένα να ανήκει και να μιλά εκ μέρους της JACON . Πάντως, οι περισσότερες ομάδες που λειτουργούσαν κάτω από την ομπρέλα της JACON έχουν τώρα τραβήξει το δικό τους δρόμο. Η NLC βρήκα ξανά τη φωνή της. Ο τρόπος που λειτουργεί η οργάνωση αυτή τώρα, έχει να κάνει περισσότερο ότι τείνουν να δεχθούν τις θέσεις της ομοσπονδιακής κυβέρνησης και βαδίζουν προς συμβιβασμούς. Τους αρέσει, όμως, να δίνουν την εντύπωση ότι αγωνίζονται για τα συμφέροντα των εργατών, αλλά δεν ενδιαφέρονται πραγματικά. Και μετά από όλα αυτά, μια συνέντευξη τύπου, όπου μίλησε ο πρόεδρος της NLC, έγινε στο χολ του Nikon Hilton Hotel, το πιο ακριβό ξενοδοχείο στη Νιγηρία. Θα μπορούσε να δώσει τη συνέντευξη αυτή στα γραφεία της NLC ή σε ένα από τα κέντρα τύπου. Και είναι σημαντικό το ότι διάλεξαν το Nikon Hilton. Ακόμα, σε διάφορες περιπτώσεις μοιράστηκε το ίδιο βήμα με τον πρόεδρο Obasanjo την Πρωτομαγιά., απευθυνόμενος σε εργάτες, κάτι που το βρίσκω να αποτελεί αντίφαση.\nΣχετικά με τις δύο απόψεις μέσα στην AL όσον αφορά την JACON και εάν η AL πρέπει, ή όχι, να παραμείνει μέλος της, θα μπορούσες να μας δώσεις μια μικρή περίληψη αυτών των δύο διαφορετικών επιχειρημάτων;\nΑπό τη λήξη του στρατιωτικού καθεστώτος δύο τάσεις αναπτύχθηκαν μέσα στην AL. Η μια λεει ότι πρέπει να παραμείνουμε ενεργό μέλος της JACON, η οποία δημιουργήθηκε κάτω από το στρατιωτικό καθεστώς και ήταν μια οργάνωση-ομπρέλα ενάντια σ’ αυτό. Η JACON ήταν μια αρκετά δυναμική οργάνωση καθοδηγούμενη από το δικηγόρο του Λάγος, Chief Gani Koyiwe, ο οποίος ήταν υγιές ριζοσπαστικό άτομο. Στη λήξη του στρατιωτικού καθεστώτος, με το πέρασμα της εξουσίας στους πολιτικούς, υποστήριξε την άποψη ότι έπρεπε να αποχωρήσουμε από τη JACON και τις δραστηριότητές της, επειδή αυτές ήταν διαφορετικές από εκείνες που έπρεπε να ακολουθηθούν κάτω από μια πολιτική εξουσία. Ενώ ήμασταν κάτω από στρατιωτικό καθεστώς, η JACON ενδιαφερόταν για την πολιτικοποίηση του κόσμου. Τώρα, όμως, αρκετοί από την οργάνωση αυτή έγιναν μέλη πολιτικών κομμάτων και δραστηριοποιούνται σε αυτά. Αλλά μια άλλη σχολή σκέψης μέσα στην AL ήταν αυτή που έλεγε ότι πρέπει να παραμείνουμε στη JACON, επειδή βρισκόμαστε ακόμα σε μια μεταβατική περίοδο. Ακόμα και τώρα που τελείωσε η δικτατορία υπάρχει η ίδια άποψη. Οι υποστηρικτές της παραμονεύουν στη γωνία, περιμένοντας την ευκαιρία να χτυπήσουν και πιστεύουν ότι τώρα που έχουμε μεταβατική κυβέρνηση πρέπει να είμαστε μέλος της JACON για να κρατήσουμε την κυβέρνηση αυτή «στα δάχτυλα των ποδιών της». Και να παίξουμε το ίδιο παιχνίδι που έπαιξε η JACON κατά τη διάρκεια της δικτατορίας.\nΗ θρησκεία δεν αποτρέπει την προσοχή από την πολιτική οργάνωση με όλες αυτές τις προσευχές, τις τελετές κλπ;\nΝαι, όπως είπα, με τις ορθόδοξες εκκλησίες δεν υπάρχει πρόβλημα. Αλλά με τους πεντηκοστιανούς υπάρχει μια μεγάλη αποστροφή, επειδή πηγαίνουν πάντα στην εκκλησία, συμμετέχοντας, ή οργανώνοντας το ένα, ή το άλλο πρόγραμμα. Και δεν μπορείς να συνδέσεις τον πεντηκοστιανό με κάθε μορφή ριζοσπαστικής πολιτικής.\nΈνα άλλο ενδιαφέρον πράγμα στη Νιγηρία είναι η στρατιωτική κουλτούρα. Είπες πριν ότι εδώ στη Νιγηρία, ο στρατός συνδέεται στα μάτια του κόσμου με το εμπόριο μαριχουάνας και την ομοφυλοφιλία.\nΝαι, η κουλτούρα μας είναι αρκετά μοναδική. Η κουλτούρα μα διατηρεί συγκεκριμένες πρακτικές μία από τις οποίες είναι η ομοφυλοφιλία ή ο λεσβιασμός. Ακόμα όμως κι αν συμβαίνει δεν είναι κάτι που συζητιέται ανοιχτά. Είναι κάτι που γίνεται κρυφά, επειδή ο γείτονάς σου αν ο μάθει αυτό μπορεί να οδηγήσει σε εξοστρακισμό σου από την τοπική κοινότητα, σε απομόνωση από την υπόλοιπη κοινωνία. Αυτό γίνεται γιατί οι περισσότεροι Αφρικανοί βλέπουν την ομοφυλοφιλία ως αφύσικη.\nΤι γίνεται με μια πιθανή μελλοντική νομιμοποίηση της μαριχουάνας; Είναι αρκετά επικρατούσα και διαδεδομένη;\nΝομίζω ότι η χρήση μαριχουάνας θα παραμείνει παράνομη για τώρα, αλλά ο καθένας ξέρει ότι ο διπλανός του κάνει χρήση. Στα στρατόπεδα η μαριχουάνα είναι κοινή πρακτική. Ο καθένας έχει και κανείς δεν συλλαμβάνεται. Δεν μπορείς να απολύσεις ένα στρατιωτικό εξαιτίας μαριχουάνας, έτσι κατ΄ αυτό τον τρόπο δεν είναι παράνομη γι΄ αυτούς. Ακόμα ανώτεροι αξιωματικοί, μέχρι και στρατηγοί, αποκτούν και προμηθεύουν μαριχουάνα στους στρατιώτες τους. Ξέρω ότι χρησιμοποιούν γι’ αυτό χρήματα από το στρατιωτικό προϋπολογισμό επίσημα. Έτσι, λοιπόν, νομίζω ότι η κυβέρνηση θα κινηθεί περισσότερο προς τη νομιμοποίηση στο μέλλον. Στους δρόμους είναι πού εύκολο να βρεις. Οι περισσότεροι εμπορεύονται μαριχουάνα κι έτσι η χρήση της είναι διαδεδομένη.\nΓίνεται αρκετή συζήτηση για τη δημοκρατία εδώ. Η χώρα γιόρτασε πρόσφατα μια αποκαλούμενη «Μέρα της Δημοκρατίας», ένα χρόνο ακριβώς μετά τις εκλογές που οδήγησαν από τη δικτατορία σε μια κυβέρνηση πολιτικών. Φαίνεται, πάντως, ότι η Νιγηρία, επιφανειακά τουλάχιστον, είναι μια αντιδημοκρατική χώρα. Ας πάρουμε ως παράδειγμα τον πρόεδρο Obasinjo, ο οποίος, μονόπλευρα και χωρίς καν να συμβουλευτεί τη βουλή, αποφάσισε αυτές τις αυξήσεις στις τιμές των καυσίμων, που οδήγησαν στη γενική αυτή απεργία. Η δραστηριότητα αυτή του προέδρου έγινε στα πλαίσια των εντολών του ΔΝΤ και της Παγκόσμιας Τράπεζας. Η αυθαιρεσία και η περιφρόνηση των δημοκρατικών διαδικασιών δείχνουν συνολική έλλειψη ενδιαφέροντος για τον πληθυσμό...\nΈχεις απόλυτο δίκιο. Η «δημοκρατία» που έχουμε ένα χρόνο τώρα, δεν έχει, στην πραγματικότητα, επιφέρει κάποια θεμελιώδη διαφορά, ενώ, αντίθετα, αποτελεί μια οικοδόμηση ενός συστήματος ελέγχου, ώστε να επεκταθεί ο κρατικός πλούτος. Τα περισσότερα απ’ αυτά που έχουμε δει τον τελευταίο χρόνο είναι μόνο μια μεταλλαγή της στρατιωτικής δικτατορίας σε μια πολιτικού δικτατορία.\nΘα μπορούσες να σχολιάσεις το θέμα της κρίσης του AIDS ανάμεσα σε συγκεκριμένες περιοχές και κοινότητες της Νιγηρίας; Έχουμε δει ότι υπάρχουν αρκετά ταμπλώ με προειδοποιήσεις ότι το AIDS είναι μια πραγματική αρρώστια...\nΝαι. Δεν μπορούμε να φανταστούμε την κλίμακα και το σκοπό της επιδημίας του AIDS στη Νιγηρία και σε άλλες χώρες της Υποσαχάρειας Αφρικής. Κατά έναν ενδιαφέροντα τρόπο, μέχρι δύο ή τρία χρόνια πριν κανείς δεν μιλούσε σοβαρά για το AIDS. Επειδή στην εφημερίδα που εργαζόμουν πριν, κάλυπτα τα σπορ, ήξερα κάποιον πολύ καλό τερματοφύλακα ο οποίος, πληροφορήθηκα ότι πέθανε από AIDS. Οι γιατροί που τον παρακολουθούσαν, είπαν ότι πέθανε από αυτό, αλλά η οικογένειά του δεν το αποκάλυψε ποτέ. Και, φυσικά, κανείς από μας στην αρχή δεν το πίστευε, επειδή δεν είχαμε και τις αποδείξεις γι’ αυτό. Έτσι, μέχρι τώρα, υπάρχει μια ενορχηστρωμένη εκστρατεία για το AIDS, στατιστικές, μετρήσεις για την απειλή στο γενικό πληθυσμό κ.λπ. Αλλά νομίζω, ότι κάθε μέρα που περνά, η πραγματικότητα του AIDS αρχίζει να ανατέλλει για τον καθένα. Ταξίδεψα ως το Maurdi και στο Osupo. Αυτές είναι δύο μεγάλες πόλεις στην επαρχία Beque στην κεντρική χώρα προς το βορρά. Εκεί έχουν μια τοπική κυβέρνηση, που ονομάζεται Ujuluku και η οποία λεει ότι ένας στους πέντε πάσχει από AIDS. Μίλησα με τον επικεφαλής του τοπικού συμβουλίου και μου είπε ότι για ένα μεγάλο διάστημα έχει οργανωθεί αυτή η οργανωμένη συνωμοσία να μη μιλά κανείς για το AIDS. Αισθανόταν ότι ήταν η στιγμή να απομακρυνθεί από την επίσημη τοπική πολιτική, επειδή είδε τις αναλογίες με τις οποίες πεθαίνει ο κόσμος από AIDS. Αισθανόταν ότι εάν ο κόσμος δεν συνειδητοποιηθεί πάνω στο ζήτημα του AIDS, θα παθαίνουν όλο και περισσότεροι. Αλλά ακόμα κι αν συνειδητοποιηθούν, οι αναλογίες, ίσως, της μόλυνσης από το ιό μειωθούν. Και αυτό κάνει τώρα, οργανώνοντας σεμινάρια, μιλώντας στους χωρικούς, για το πώς μπορεί κανείς να καταπολεμήσει το AIDS μέσω του σεξ, της μη μετάγγισης αίματος κλπ.\n* Ο Sam τελείωσε την συνέντευξή του αυτή, ζητώντας από τους συντρόφους της «Direct Action» να στείλουν τα χαιρετίσματά του σε όλους τους συντρόφους και φίλους του στη Νέα Υόρκη, στο Autonomous Zone στο Σικάγο, στην WSA και στην IWW, στο Lorenzo Komboa Ervin και άλλους.


Sony Xperia M2 Aqua D2403 White EU\nΗ σχεδίαση του Xperia M2 Aqua είναι εμπνευσμένη από τα κορυφαία αδιάβροχα* τηλέφωνα της Sony. Η συσκευή έχει κατασκευαστεί με απόλυτη προσοχή στη λεπτομέρεια και διαθέτει πρωτοποριακό στεγανοποιημένο περίβλημα. Αυτό το ταχύτατο smartphone LTE είναι ταυτόχρονα ανθεκτικό και κομψό.\nΜη σας ανησυχεί η βροχή.\nΗ σχεδίαση του Xperia M2 Aqua είναι εμπνευσμένη από τα κορυφαία αδιάβροχα* τηλέφωνα της Sony. Η συσκευή έχει κατασκευαστεί με απόλυτη προσοχή στη λεπτομέρεια και διαθέτει πρωτοποριακό στεγανοποιημένο περίβλημα. Αυτό το ταχύτατο smartphone LTE είναι ταυτόχρονα ανθεκτικό και κομψό. Μπορεί να αντέξει τη βροχή ενώ τρέχετε να προλάβετε το λεωφορείο ή μια πτώση στο νεροχύτη.\nΣε συμμόρφωση με τα πρότυπα IP65 και IP68, το Xperia M2 Aqua διαθέτει προστασία από την διείσδυση της σκόνης και είναι αδιάβροχο. Εφόσον όλες οι θύρες και τα καλύμματα είναι εντελώς κλειστά, το τηλέφωνο (i) διαθέτει προστασία από τη σκόνη, (ii) προστασία από την εισροή νερού χαμηλής πίεσης, προερχόμενη από κάθε δυνατή κατεύθυνση, σε συμμόρφωση με το πρότυπο IP 65 ή/και (iii) μπορεί να παραμείνει μέσα σε γλυκό νερό βάθους 1,5 μέτρου για έως και 30 λεπτά, σύμφωνα με τα οριζόμενα στο πρότυπο IP68. Η κακή ή η ακατάλληλη χρήση της συσκευής ακυρώνει την εγγύηση. Για περισσότερες πληροφορίες, ανατρέξτε στη διεύθυνση www.sonymobile.com/durability.\nΒουτήξτε άφοβα και απολαύστε την κάμερα 8 MP.\nΤο Xperia M2 Aqua προσφέρει αδιάβροχη σχεδίαση σε καταπληκτική τιμή. Μπορείτε να το βυθίσετε σε γλυκό νερό με βάθος έως και 1,5 μέτρο, για έως και 30 λεπτά. Βουτήξτε λοιπόν άφοβα στην πισίνα και συνεχίστε τις λήψεις κάτω από το νερό με την κάμερα 8 MP. Χρησιμοποιήστε το αποκλειστικό πλήκτρο κάμερας για εύκολη πρόσβαση στην κάμερα ή επιλέξτε τη λειτουργία βίντεο, για να καταγράψετε τις στιγμές σας με κίνηση.


Σύμφωνα με πληροφορίες μας, ένας 65χρονος άνδρας βρέθηκε νεκρός το πρωί της Πέμπτης 30 Απριλίου, σε χωράφι στη Σελλασία.\nΟι πρώτες πληροφορίες μας λένε πως ο 65χρονος είχε μεταβεί με έναν εργάτη του στο περιφραγμένο χωράφι του προκειμένου να διαπιστώσουν κάποιες ζημιές που είχαν γίνει στον χώρο από αγριογούρουνο εγκλωβισμένο στο αγρόκτημα. Σύμφωνα πάντα με πληροφορίες μας, είχε μαζί στο αυτοκίνητό του και μία κυνηγετική καραμπίνα, η οποία κάτω από αδιευκρίνιστα μέχρι στιγμής αίτια, εκπυρσοκρότησε και τον τραυμάτισε θανάσιμα.\nΜετά το συμβάν ο εργάτης ειδοποίησε τις αστυνομικές δυνάμεις οι οποίες έσπευσαν στο σημείο προκειμένου να διεξάγουν τις σχετικές έρευνες. Διευρενούνται όλα τα ενδεχόμενα, μεταξύ αυτών του ατυχήματος και της αυτοκτονίας. Ασθενοφόρο του ΕΚΑΒ μετέφερε τον 65χρονο στο Νοσοκομείο Σπάρτης όπου διαπιστώθηκε ο θάνατός του.\nΟ 65χρονος Φ.Π. κατοικούσε στην Κοκκινόραχη και είχε καταγωγή από τις Καρυές.


Μακριά από την Αθήνα κι όπου να ʼναι…\nΛατρεύω το καλοκαίρι. «Όνειρο θερινής νυκτός» την έχουν βαφτίσει την ασθένειά μου. Ο νους όλο ταξιδεύει, εκεί στην άγονη γραμμή του Αιγαίου. Ένα ψαροχώρι θέλω και μια καλύβα από καλάμια, μιαν ανάσα από το κύμα, κι ας κοιμηθώ κατάχαμα. Δέκα μέρες; Δεκαπέντε; Είκοσι; Όσες περισσότερες γίνεται. Και μια ταπεινή ταβέρνα δίπλα. Τη μια μέρα γαύρο τηγανιτό με ντοματοσαλάτα. Την επομένη δυο αυγά μάτια και μια τηγανιά πατάτες. Τη μεθεπομένη μελιτζάνες ιμάμ. Την ευλογία του Θεού στο πιάτο μου. Τη διαφορά στο καθημερινό φαγητό να την κάνει ο κήπος της κυρα-Σταμάτας και η ψαριά του άντρα της, δηλαδή η αγνότητα του προς βρώσιν προϊόντος! Ό,τι υπάρχει. «Ο Θεός είναι μεγάλος, παιδί μου. Ποτέ δεν μας άφησε έτσι. Πενήντα χρόνια είμαι μ’ αυτόν τον άνθρωπο και, δόξα τον Ύψιστο, τα καταφέραμε μια χαρά…». Οι αφηγήσεις, οι αναμνήσεις που ξεδιπλώνονται και έρχονται από χρόνια δύσκολα αφήνουν στήλη άλατος τον ακροατή, που όλο θέλει ν’ ακούσει κι άλλα. «Τον ζάλισες τον χριστιανό, Σταμάτα», ακούγεται η βαριά φωνή του μπαρμπα-Ανδρέα από το καΐκι που το έχει αράξει στο αυτοσχέδιο λιμανάκι, εκεί δεξιά όπως αγναντεύουμε το πέλαγο.\nΑληθινό καταφύγιο είναι ετούτο το όραμα. Να φαντάζεσαι έναν τόπο που θα σωθεί, σαν από θαύμα λες, ακόμα κι από πυρηνικό όλεθρο. Έναν τόπο από τον οποίο ο άνθρωπος, ο επόμενος homo sapiens ή όπως αλλιώς θα τον ονομάσουν οι ανθρωπολόγοι του (μακρινού) μέλλοντος, θα ξεκινήσει να γράφει ξανά την Ιστορία του.\nΔύο αλλαξιές ρούχα, άφθονα πακέτα τσιγάρα και δύο ή τρία βιβλία στο σάκο μου να είναι τα μόνα μου εφόδια. Μακριά από τον πολιτισμό, αυτό το σύγχρονο τέρας που έφτιαξαν οι πολυεθνικές. Δεν τον θέλω, με αγριεύει. Η ανάγκη με κάνει και τον ανέχομαι πια. Ούτε κι αυτή την Αθήνα θέλω πια. Τη σιχάθηκα. Σιχάθηκα τους ρυθμούς της, την απανθρωπιά της. Τη βρίσκω όμορφη μόνο σε κάποιες γωνιές της πλέον. Τη βρίσκω υποφερτή μόνο το Πάσχα και τον Αύγουστο, που αδειάζει από κόσμο.\nΌχι! Δεν μου φταίνε σε τίποτε οι «κωλόβλαχοι που μας αδειάζουν τη γωνιά…», κατά πως λένε κάποιοι ελιτιστές της κακιάς ώρας. Πέντε τόσα εκατομμύρια ψυχές εδώ βρήκαν ψωμί, εδώ κρύφτηκαν οι πρόγονοί τους στα δύσκολα χρόνια, που δεν είναι και τόσο μακρινά όσο φαντάζουν ή τα φανταζόμαστε. Εδώ τους έφεραν, διάβολε! Σ’ αυτό το «στομάχι της Ελλάδας» (έτσι αποκαλούσε την πρωτεύουσα ο μακαρίτης ο Μίσσιος), που δεν είναι τίποτε περισσότερο παρά ο καθρέφτης ενός υδροκέφαλου, ενός σιχαμερού κράτους που έριξε όλες του τις ζαριές σημαδεμένες. Αλλά ας μην το πηγαίνω παραπέρα…\nΜια λάμπα πετρελαίου θέλω να φωτίζει τις νύχτες μου. Μια λάμπα μού είναι αρκετή και, δόξα τω Θεώ, τα μάτια μου αντέχουν ακόμα να διαβάζουν στο μισοσκόταδο. Το πρωί να ξυπνάω ό,τι ώρα θέλω και όχι σαν καλοκουρδισμένη μηχανή να τρέχω πότε ʼδω και πότε ʼκει. Να κάνω δυο βήματα και να πέφτω στην αγκαλιά της θάλασσας, να ρουφάω την αρμύρα της και να εισπνέω με βουλιμία το ιώδιό της – η καλύτερη πρόληψη για τα κρυολογήματα του χειμώνα.Και σαν τη χορτάσω, να απλώνω το σώμα μου σαν βούτυρο πάνω στην ξεροψημένη από τον ήλιο ακρογιαλιά – αμμώδης, με ψιλό χαλίκι ή με πέτρα μου, είναι παντελώς αδιάφορο. Κι αφού χορτάσω τον βασιλιά Ήλιο, ξανά μέσα στο νερό. Ώσπου να ποτίσω ολόκληρος, να μουλιάσω που λένε!\nΓια το μεσημέρι (περίπου) τα είπαμε: λιτό γεύμα και δύο μπίρες. Μετά ίσα στην καλύβα για τον υπνάκο-φάρμακο – αναθεματισμένα ωράρια που μας στερούν αυτή τη μικρή καθημερινή απόλαυση, όσοι τη στερούμαστε τέλος πάντων. Ύστερα απογευματινός καφές, ελληνικός στη χόβολη κατά προτίμηση, και μετά ακόμα μια βουτιά πάνω στο χάσιμο του ήλιου, λυπημένος όχι για το σκοτάδι αλλά για το τελείωμα μιας ακόμα μέρας. Μα και χαρούμενος συνάμα, γιατί εισπνέοντας τις καλοκαιρινές ανάσες της νύχτας όλο και κάτι θα σκεφτώ για να κάνω την επόμενη μέρα καλύτερη από αυτή που μόλις με αποχαιρετά. Για εφημερίδα, τηλεόραση και ραδιόφωνο ούτε συζήτηση!\nΘέλουμε δεν θέλουμε, μας αρέσει δεν μας αρέσει, ο σύγχρονος τρόπος ζωής μετράει τα τελευταία του. Δεν είναι μόνο η κρίση που αναγκάζει πολύ κόσμο να σκέφτεται έτσι ή περίπου έτσι – άλλωστε το χάλι των τελευταίων ετών έχει οδηγήσει αρκετούς συμπατριώτες μας σε άλλους δρόμους διαφυγής, περισσότερο… επικερδείς, και λογικό είναι. Η κρίση ανέδειξε τα πιο σοβαρά προβλήματα λειτουργίας του καπιταλιστικού συστήματος, τις πιο μεγάλες αντιφάσεις του. Η επιστροφή ενός εκάστου εξ ημών στις ρίζες του (μακάρι να είχα… γερές ρίζες) είναι ένα πρώτο μεγάλο βήμα, μια πρώτη πράξη σθεναρής αντίστασης απέναντι στη βαρβαρότητα της εποχής. Ίσως να μην είναι η απόλυτη λύση ‒δεν υπάρχουν άλλωστε απόλυτες λύσεις, παρά μόνο στα Μαθηματικά‒ ωστόσο\nθα ήταν μια σοβαρή αμφισβήτηση του συστήματος, και μάλιστα εκ των έσω. Κοιτάξτε τον χάρτη της Ελλάδας. Η πατρίδα μας παραμένει ένας ευλογημένος τόπος. Κοιτάξτε τον χάρτη και βάλτε το δάχτυλό σας τυχαία σ’ ένα σημείο του. Επιλέξτε με το ένστικτο, έστω. Παρά τα προβλήματα έλλειψης υποδομών στα χωριά και τις κωμοπόλεις, μπορεί ο καθένας να αναζητήσει και να βρει λύσεις. Όλα μια συνήθεια είναι. Προσωπικά, προτίθεμαι ν’ αφήσω τα πολλά για τους άλλους. Και τα λίγα πια μου είναι αρκετά…


33 χρόνια με την καρδιά ενός άλλου - Ιατρικά Νέα\nΟ βρετανός John McCafferty, πέθανε πριν από μία εβδομάδα, σε ηλικία 73 ετών. Ο μακαρίτης δεν ήταν λαμπρός επιστήμονας, ανεπανάληπτος rock star ή κάποιου είδους celebrity στη Μεγάλη Βρετανία: αυτό που τον έκανε ξεχωριστό, ήταν το γεγονός ότι υποβλήθηκε σε μεταμόσχευση καρδιάς – πριν από 33 ολόκληρα χρόνια και υπήρξε ο μακροβιότερος ασθενής που υποβλήθηκε στην επέμβαση.\nΟ Σερ Μαγκντί Γιακούμπ, ο καρδιοχειρουργός που πραγματοποίησε την επέμβαση, γνωστός στην Ελλάδα καθώς υπήρξε θεράπων ιατρός του πρώην πρωθυπουργού Ανδρέα Παπανδρέου, δήλωσε ότι ήταν αξιοσημείωτη η μακροβιότητα του ασθενούς.\nΟ καθηγητής πραγματοποίησε τη μεταμόσχευση στον McCafferty στο νοσοκομείο Χέρφιλντ του Λονδίνου – ναι, το γνωστό- στις 20 Οκτωβρίου 1982. Ο Μαγκντί Γιακούμπ παραδέχθηκε ότι οι χειρουργοί δεν γνώριζαν τότε «πόσο καιρό θα μπορούσαν οι ασθενείς να επιβιώσουν μετά τη μεταμόσχευση».\nΟ McCafferty είχε διαγνωσθεί σε 39 του χρόνια με διατατική καρδιομυοπάθεια, μια ασθένεια του καρδιακού μυός. Όταν έλαβε το μόσχευμα, οι γιατροί του είπαν ότι έχει πέντε χρόνια ζωής. Όμως το 2013 καταγράφηκε ως ο μακροβιότερος ασθενής που είχε κάνει μεταμόσχευση καρδιάς επιζών στον κόσμο, από το περίφημο Guinness World Records.\nΟ καθηγητής Μαγκντί Γιακούμπ διευκρίνισε ότι τα πέντε χρόνια ζωής μετά τη μεταμόσχευση ήταν μια πρώτη εκτίμηση: «Ο John απέδειξε ξεκάθαρα ότι οι άνθρωποι μπορούν να επιβιώσουν ακόμη και περισσότερα από 30 χρόνια μετά τη μεταμόσχευση. Μας δείχνει επίσης πώς η μεταμόσχευση μπορεί να δώσει ζωή, κάτι που κρίνεται εξολοκλήρου από τη γενναιοδωρία των ανθρώπων της οικογένειας του δότη».\nΤο Βρετανικό Ίδρυμα Καρδιολογίας, δήλωσε ότι περισσότερα από τα τρία τέταρτα των ασθενών που υποβάλλονται σε μεταμόσχευση καρδιάς ζούνε για περισσότερα από πέντε χρόνια.\nΗ χήρα του McCafferty, Ann, είπε ότι τα χρόνια που έζησαν μαζί μετά τη μεταμόσχευση καρδιάς ήταν «υπέροχα».\nΜερικά στοιχεία για τη μεταμόσχευση καρδιάς\n– Στη μεταμόσχευση καρδιάς μια καρδιά με σοβαρό πρόβλημα αντικαθίσταται από την υγιή ανθρώπινη καρδιά ενός δότη.\n– Η επέμβαση διαρκεί συνήθως μεταξύ τεσσάρων και έξι ωρών.\n– Η πρώτη επιτυχημένη μεταμόσχευση καρδιάς πραγματοποιήθηκε στη Νότια Αφρική το 1967, από τον καθηγητή Κρίστιαν Μπάρναρντ και μια ομάδα αποτελούμενη από 30 γιατρούς, στο νοσοκομείο Groote Schuur του Κέιπ Τάουν. Ο ασθενής, Louis Washkansky, επιβίωσε για 18 ημέρες.


Τρόποι Αποστολής - Πλακάκια - Είδη Υγιεινής Φράσκος\nΤηλέφωνο: +30 22711 00730\nΠέτρινοι – Γυάλινοι\nΔαπέδου Έπιπλα Μπάνιου\nΕξωτερικού Χώρου Τύπου Πέτρας\nΜΕ COURIER (για αγορές μέχρι 3 κιλά)\nΠαραγγελίες μεγάλου όγκου ή βάρους αποστέλλονται μόνο με μεταφορική εταιρεία.\nΓια όλη την Ελλάδα παραδίδουμε δωρεάν μέχρι το πρακτορείο μεταφοράς που εξυπηρετεί την περιοχή σας. Για μεταφορά στη περιοχή σας ισχύουν οι χρεώσεις του πρακτορείου που επιβαρύνουν τον πελάτη.\nΗ πληρωμή των μεταφορικών γίνεται στον μεταφορέα κατά τη παραλαβή και αφού πρώτα έχει ελεγχθεί το δέμα παράδοση γίνεται σε ισόγειο χώρο και όχι σε όροφο. Ορισμένα πρακτορεία δεν παραδίδουν κατ’οίκον και η παραλαβή θα πρέπει να γίνει από την έδρα τους.\nΣτις αποστολές με μεταφορική δεν ισχύει η αντικαταβολή. Η αποστολή των εμπορευμάτων γίνεται μετά την επιβεβαίωση της εξόφλησης και κατόπιν συνεννόησης με το κατάστημα. Σε ορισμένες περιπτώσεις τα προϊόντα συνοδεύονται μόνο με δελτίο αποστολής. Στις περιπτώσεις αυτές, αφού ενημερωθούμε για την ορθή παράδοση, οι αποστολές τιμολογούνται και τα παραστατικά πώλησης (Αποδείξεις Λιανικής Πώλησης ή Τιμολόγια Πώλησης) αποστέλλονται, εντός το πολύ 20 εργάσιμων ημερών από την ημερομηνία παραλαβής.\nΕκτός των προαναφερόμενων τρόπων, μπορείτε αν θέλετε να παραλάβετε δωρεάν τα προϊόντα με δικό σας μέσο από την συνεργαζόμενη μεταφορική εταιρεία ΑΤΤΑΛΙΩΤΗΣ ΠΑΝΑΓΙΩΤΗΣ διεύθυνση Πολυκράτους 36-Ρέντης τηλ. 2109430968.\nΕπίσης μπορεί να γίνει παράδοση στο χώρο σας με συνεργαζόμενο πρακτορείο μεταφορών. Για να μάθετε το κόστος των μεταφορικών επικοινωνήστε με το κατάστημα μας. Η παράδοση μεγάλου όγκου προϊόντων γίνεται επί πεζοδρομίου.\nΜπορείτε αν θέλετε να παραλάβετε δωρεάν ορισμένα προϊόντα με δικό σας μέσο από τις συνεργαζόμενες εταιρείες μας που εδρεύουν εκεί (πχ Baklatsidis, Karag, Tema, Blanco, Macart, Sanitec, Acrilan, Adamidis κα) και να αποφύγετε το κόστος των μεταφορικών. Για περισσότερες πληροφορίες επικοινωνήστε με το κατάστημα μας.\nΕνδεικτικά τα κόστη μεταφοράς στις περισσότερες περιπτώσεις κυμαίνονται ως εξής:\nΠλακάκια (κιβώτιο) 4 – 7 €\nΠλακάκια/Είδη Υγιεινής (παλέτα) 25 – 75 €\nΈπιπλα Μπάνιου 10 – 25 €\nΝιπτήρες 5 – 10 €\nΣτήλες ντους 5 – 10 €\nΚαμπίνες 7 – 15 €\nΛεκάνες Τουαλέτας 7 – 15 €\nΝτουζιέρες 7 – 20 €\nΝεροχύτες Κουζίνας 5 – 15 €\nΤα αποστελλόμενα προϊόντα ελέγχονται πριν παραδοθούν στις εταιρείες μεταφορών και από την εταιρεία μας και από τους μεταφορείς. Για καταστροφή προϊόντων που προέρχεται από την μεταφορά των προϊόντων δεν ευθύνεται η εταιρεία μας καθώς τα προϊόντα ταξιδεύουν με ευθύνη του πελάτη και του μεταφορέα (σε αυτές τις περιπτώσεις συνιστούμε επικοινωνία του πελάτη με το πρακτορείο μεταφορών πριν την μεταφορά).\nΓια την αποφυγή της δικής σας ταλαιπωρίας θα σας συνιστούσαμε να ελέγχετε το περιεχόμενο του δέματος κατά την παραλαβή και παρουσία του μεταφορέα, για να διαπιστώσετε τυχόν φθορές των προϊόντων σας κατά τη διάρκεια της μεταφοράς. Σημειώνεται ότι ο μεταφορέας είναι υποχρεωμένος να παραμείνει κατά τη διαδικασία αποσφράγισης των προϊόντων μεταφορική εταιρεία έχει υπογράψει και παραλάβει ως άρτιο προς μεταφορά το εμπόρευμα οπότε αυτό ταξιδεύει με την ευθύνη του μεταφορέα.\nΣε περίπτωση χτυπημένου προϊόντος να ζητάτε απο το μεταφορέα να πιστοποιεί γραπτώς και να υπογράψει στο χαρτί της φορτωτικής ότι είναι κατεστραμμένο.\nΗ Εταιρεία ΦΡΑΣΚΟΣ ιδρύθηκε το 1978 στη Χίο και διαθέτει μεγάλη και πολυετή εμπειρία στο χώρο των πλακιδίων και ειδών υγιεινής.\nPalazzo Diamont Grey 30x60\t22.00 € 13.00 € / TM\nPalazzo Grey 30x60\t20.00 € 12.00 € / TM\nPalazzo Light Grey 30x60\t20.00 € 12.00 € / TM\nΔιεύθυνση: Κονταρίου, Χίος 821 00\n© 2021 I. Φράσκος | Πλακάκια - Είδη Υγιεινής


Σε ελάχιστα ΜΜΕ θα μπορέσει ο αναγνώστης, τηλεθεατής, ακροατής να πληροφορηθεί για τη συγκροτημένη μαραθώνια κατάθεση της πρώην εισαγγελέως του Αρείου Πάγου, Ξένης Δημητρίου. Αυτό όμως δεν αφορά απλώς τη γνωστή...\nμονοφωνία των φιλοκυβερνητικών μέσων που καλύπτουν, κρύβουν και παραποιούν όσες ειδήσεις δεν είναι αρεστές. Η συγκεκριμένη λογοκρισία προσβάλλει και απαξιώνει τον ίδιο τον θεσμό της Δικαιοσύνης, ενός από τους πυλώνες του οποίου επικεφαλής ήταν η Ξένη Δημητρίου.\nΤο να υπερτονίζουν και να προβάλλουν όσα όψιμα κατέθεσαν στην προανακριτική εισαγγελείς ή και υπόδικοι που έσπευσαν τώρα να κατηγορήσουν τον Δ. Παπαγγελόπουλο είναι δικαίωμά τους. Το να αποσιωπούν όμως την κατάθεση της πρώην εισαγγελέως, διότι δεν εισφέρει στη θεμελίωση της προαποφασισμένης ενοχής, είναι καθαρή προπαγάνδα και απόλυτη προσβολή στους θεσμούς της Δικαιοσύνης και της ενημέρωσης.


Φρίκη από την ομολογία του πιλότου - "Σκότωσα τον σκύλο γιατί έπρεπε να γίνω πιστευτός" - Δυνατή Ελλάδα\ngeoathanasΔημοσιεύτηκε: 01-08-2021 11:08:52Δημοσιεύτηκε: 18 Ιουνίου 2021 18:140\nΌλο και περισσότερα στοιχεία έρχονται στο φως της δημοσιότητας για τη μοιραία νύχτα στη μεζονέτα της φρίκης στα Γλυκά Νερά και την ομολογία του 33χρονου Μπάμπη, που δολοφόνησε την 20χρονη Κάρολαιν. Σύμφωνα με πληροφορίες, οι αστυνομικοί δεν παρουσίασαν στον πιλότο τα στοιχεία με τα οποία είχαν “δέσει” την υπόθεση, δηλαδή τα ψηφιακά ευρήματα από το smartwatch της Καρολάιν, την εφαρμογή στο κινητό του και την ανακολουθία στον χρόνο αφαίρεσης της κάρτας μνήμης από το καταγραφικό των καμερών ασφαλείας. Οι αστυνομικοί ξεκίνησαν μια συζήτηση μαζί του και αρχικά τον ρωτούσαν εάν υπήρχαν προβλήματα στον γάμο και τη σχέση τους, αν ήταν ταραγμένη η συμβίωσή τους, μετά τη γέννηση του μωρού.\nΕκείνος, άρχισε να τους λέει ότι η κοπέλα ήταν ψυχικά ασταθής, ότι η συμπεριφορά της είχε διακυμάνσεις. Είχε το θράσος να χαρακτηρίσει την Κάρολαιν χειριστική και πει στους αστυνομικούς ότι “πέντε μέρες ήταν καλά και δύο ημέρες στο κόκκινο και ξέσπαγαν καβγάδες με την παραμικρή αφορμή”. Γι’ αυτό, ανέφερε, είχαμε πάει στον ψυχολόγο για να χειριστεί λίγο αυτή την κατάσταση. Όταν παραδέχθηκε την αποτρόπαια πράξη του, άρχισε να ξετυλίγει το κουβάρι για όσα συνέβησαν τη νύχτα της 11 Μαΐου, όταν αφαίρεσε τη ζωή της συζύγου του.\nΑπό εκείνη την ώρα περπατούσε μέσα στο σπίτι και έπαιρνε αγκαλιά το μωρό κλαίγοντας. Όσο για τον λόγο που σκότωσε και τον σκύλο, είπε στους αστυνομικούς, σύμφωνα με τον ALPHA: “Έπρεπε να γίνω πιστευτός σε εσάς και γι’ αυτόν τον λόγο έπνιξα το σκυλί”. Τους περιέγραψε πώς ακριβώς δέθηκε και τους είπε ότι ποτέ δεν υπήρχαν χρήματα μέσα στο σπίτι. Τους είπε ότι ποτέ δεν πήρε τηλέφωνο την αστυνομία και τη γειτόνισσα με τη μύτη, αλλά κανονικά χρησιμοποιώντας τα χέρια του. Όταν τον ρώτησαν οι αστυνομικοί γιατί έλεγε ψέματα τόσο καιρό, φέρεται να είπε: “Επειδή σκεφτόμουν το μωρό και σκέφτηκα ότι δεν είχε μητέρα, αλλά δεν γίνεται να μην έχει και πατέρα, είχα βάλει στο μυαλό μου ότι θα μείνω με το παιδί και θα το μεγαλώσω εγώ”.


Στοίχημα: Η καλύτερη μέρα για παιχνίδι! – Enwsi.gr\nenwsi.gr\t 25/01/20, 17:12\nΣάββατο και απόβραδο… Δεν το ρίξαμε στο ρομαντισμό. Απλά, το Σάββατο είναι παραδοσιακά η καλύτερη μέρα για στοιχηματισμό. Ετσι, εμείς σκοπεύουμε να δώσουμε τον καλύτερο εαυτό μας και να υπάρξει παιχνίδι, μέσω του στοιχηματικού πρωταθλήματος του enwsi.gr.\nΗ Παρασκευή δεν ξεκίνησε καλά για όλους. Εκείνοι που πήγαν στα σίγουρα από την Ιταλία, βρήκαν…δίχτυα. Καλός ο Κορομηλάς με τη νίκη της Μίλαν, καλύτερος ο Καπετανάκος με την ισοπαλία στο ημίχρονο του ιταλικού ματς. Οι υπόλοιποι έγιναν συμπατριώτες του…Σαντ Ρος.\nΤο Σάββατο έχει παιχνίδια για όλα τα γούστα στο στοίχημα και εμείς πάμε να παίξουμε μέσω των πλούσιων αποδόσεων της Interwetten.\nΤΑΣΟΣ ΤΣΑΤΑΛΗΣ: ΜΠΡΕΝΤΦΟΡΝΤ-ΛΕΣΤΕΡ Χ, ΑΠΟΔΟΣΗ: 4,2\nΚΩΣΤΑΣ ΤΣΙΛΗΣ: ΜΟΡΚΑΜ – ΚΕΙΜΠΡΙΤΖ 1, ΑΠΟΔΟΣΗ: 2,70\nΠΑΝΟΣ ΛΟΥΠΟΣ: ΕΣΠΑΝΙΟΛ-ΜΠΙΛΜΠΑΟ 1-1 ΑΚΡΙΒΕΣ ΣΚΟΡ, ΑΠΟΔΟΣΗ 5.90\nΣΤΑΥΡΟΣ ΚΑΖΑΝΤΖΟΓΛΟΥ: ΜΠΕΡΝΛΙ – ΝΟΡΙΤΣ, OVER 2,5, ΑΠΟΔΟΣΗ: 2,00\nΓΙΑΝΝΗΣ ΚΟΡΟΜΗΛΑΣ: ΑΙΝΤΡΑΧΤ ΦΡΑΝΚΦΟΥΡΤΗΣ – ΛΕΙΨΙΑ 2 ΗΜΙΧ, ΑΠΟΔΟΣΗ 2.10\nΘΑΝΟΣ ΝΙΚΗΤΑΡΑΣ: ΠΕΡΙΣΤΕΡΙ – ΑΕΚ 1, ΑΠΟΔΟΣΗ 1,60\nΒΑΣΙΛΗΣ ΙΩΑΝΝΙΔΗΣ: ΒΑΛΕΝΘΙΑ – ΜΠΑΡΤΣΕΛΟΝΑ 1 ΜΕ ΧΑΝΤΙΚΑΠ 1-0: 2,15\nΣΤΑΜΑΤΗΣ ΒΟΥΛΓΑΡΗΣ: ΜΑΡΣΕΪΓ – ΑΝΖΕ 1, ΑΠΟΔΟΣΗ: 1,85\nΤΑΣΟΣ ΚΑΠΕΤΑΝΑΚΟΣ: ΣΑΟΥΘΑΜΠΤΟΝ-ΤΟΤΕΝΑΜ 2, ΑΠΟΔΟΣΗ: 2.50\nΔΗΜΗΤΡΗΣ ΣΕΡΑΦΕΙΜΙΔΗΣ: ΜΟΝΠΕΛΙΕ-ΝΤΙΖΟΝ 1, ΑΠΟΔΟΣΗ: 1,75\nΤσίλης 27,07 (8/18)\nΙωαννίδης 25 (9/18)\nΤσατάλης 21 (9/18)\nΚαζαντζόγλου 19,03 (8/18)\nΚαπετανάκος 16 (7/18)\nΝικηταράς 15,59 (7/18)\nΛούπος 13,56 (6/18)\nΒούλγαρης 11,65 (5/18)\nΚορομηλάς 10,85 (5/18)\nΣεραφειμίδης 6,3 (2/18)\nΠεριστέρι – ΑΕΚ 73-79 (ΤΕΛΙΚΟ)


Μοντέλο Samsung J6 Plus 2018\nΜεγαλύτερη οθόνη, μεγαλύτερη απόλαυση!\nΤο J6+ έρχεται με συναρπαστική οθόνη 6 ιντσών, ανάλυσης HD+ χωρίς όρια, με αναλογία απεικόνισης 18.5:9. Ο ελαφρύς και κομψός σχεδιασμός του, σας δίνει την δυνατότητα να παρακολουθείτε το αγαπημένο σας περιεχόμενο ακόμη πιο άνετα.\nΤο λείο και στρογγυλεμένο σχέδιο του Galaxy J6+ δίνει ένα αέρα πολυτέλειας με άνετη υφή. Διαθέτει γυαλιστερό φινίρισμα ανώτερης ποιότητας που το κάνει μοναδικό.\nΗ διπλή προηγμένη κάμερα που διαθέτει το J6+ παρέχει bokeh θάμπωμα επαγγελματικού τύπου, με στόχο να εστιάσει στα κεντρικά στοιχεία της φωτογραφίας σας. Χάρη στην εστίαση σε πραγματικό χρόνο, μπορείτε να προσαρμόζετε χειροκίνητα το βάθος πεδίου πριν και μετά τη φωτογράφιση για καλύτερο χειρισμό της εστίασης.\nΗ υψηλής ανάλυσης διπλή κάμερα των 13 MP (F1.9) / 5 MP (F2.2) εμπνέει μεγαλύτερη εμπιστοσύνη κατά τη λήψη φωτογραφιών. Πλέον το αιωρούμενο κουμπί του κλείστρου, απλοποιεί τη φωτογράφιση, δίνοντας στον χρήστη την δυνατότητα να απελευθερώσει το κλείστρο από οποιοδήποτε σημείο της οθόνης.\nΤέλειες selfies ακόμα και με ανεπαρκές φως. Η μπροστινή κάμερα των 8 MP, χάρη στο Led φλας τριών επιπέδων αποδίδει τέλεια σε επίπεδα χαμηλού φωτισμού, χωρίς να χαλάει της φωτογραφίες.\nΚαθαρός και δυνατός ήχος που θα απογειώσει τις αισθήσεις σας. Το Dolby Atmos έχει σχεδιαστεί για να δημιουργεί και να αναπαράγει πολυκάναλες ηχογραφήσεις. Πλέον μπορείτε να ζωντανεύετε τις αγαπημένες μουσικές και ταινίες σας, χάρη στο τρισδιάστατο εφέ.\n13 MP +5 MP\nSmartphone Samsung Galaxy A50 A505 128GB Dual Sim Μπλε\nXiaomi Mi 8 Lite 128GB Dual Sim Μπλε\nXiaomi Redmi Go 16GB Dual Sim Μαύρο\nSamsung Galaxy J4 Plus 32GB Dual Sim Ροζ


Το blog της Πετρούσας: Πόσα χρήματα θα κερδίσετε εάν βάλετε τώρα πετρέλαιο θέρμανσης.\nΌπως δήλωσε o Πρόεδρος του Συνδέσμου Εμπορίας Εταιρειών Πετρελαιοειδών, Γιώργος Μασσαλής “παρατηρείται τον μήνα Απρίλιο πολλοί καταναλωτές ενόψει της αύξησης της τιμής του πετρελαίου θέρμανσης η οποία θα είναι περίπου 40%, να προβαίνουν σε γέμισμα των δεξαμενών κερδίζοντας ένα σημαντικότατο ποσό.\nΣήμερα η τιμή του πετρελαίου θέρμανσης είναι στο 1 ευρώ το λίτρο και τον Οκτώβριο του 2012 θα είναι περίπου στο 1,40 ευρώ το λίτρο.\n- Εάν κάποιος γεμίσει και πάρει 1500 λίτρα τώρα\nκαι δώσει 1.500 ευρώ θα κερδίσει 600 ευρώ σε σχέση με τον Οκτώβριο του 2012.\n“Πάρα πολύς κόσμος, κυρίως όσοι μένουν σε μονοκατοικίες φουλάρουν τις δεξαμενές τους.\nΑυτό όμως το πλεονέκτημα μπορεί να το χρησιμοποιήσει κάποιος μέχρι τις 30 Απριλίου.\nΌποιος καταναλωτής το επιθυμεί πρέπει να σπεύσει άμεσα και όχι να περιμένει την τελευταία ημέρα γιατί τότε θα υπάρξει πρόβλημα εφοδιασμού.\nΥπάρχει μεγάλη ζήτηση για αποθεματοποίηση.\nΠοσότητες που δε διακινήθηκαν όταν έκανε πάρα πολύ κρύο, τις πουλάμε τώρα που τα καλοριφέρ είναι κλειστά.\nΗ αντίστοιχη περυσινή περίοδος με την παρούσα έχουν αύξηση στις πωλήσεις κατά 50%” πρόσθεσε ο κύριος Μασσαλής.


Πότε και πώς να χρησιμοποιούμε κύλινδρο αφρού; - CycloNews.gr\nΤα τελευταία χρόνια, ο κύλινδρος αφρού (foam roller) έχει γίνει ευρέως γνωστός. Σαν μια τεχνική αυτο-μασάζ που χρησιμοποιούνταν μόνο από επαγγελματίες αθλητές, προπονητές, και θεραπευτές, πλέον αποτελεί μια καθημερινή πρακτική για τους ανθρώπους, σε όλα τα επίπεδα γυμναστικής.\nΥπάρχει ένας λόγος για τη δημοτικότητα αυτής της τεχνικής αυτο-μασάζ: είναι απλό και λειτουργεί!\nΜε τους (συνήθως με βάση τον αφρό) κυλίνδρους μυών, οι οποίοι διατίθενται σήμερα σε ποικίλα σχέδια και επίπεδα σταθερότητας, δεν υπήρξε ποτέ καλύτερος χρόνος για να ξεκινήσουμε.\nΠαραθέτουμε τα πράγματα που μπορούμε να επιτύχουμε με ένα κύλινδρο αφρού και πώς να το κάνουμε καλύτερα εάν έχουμε ήδη ξεκινήσει.\nΤι είναι ο κύλινδρος αφρού;\nΟ κύλινδρος αφρού καλείται επίσης απελευθέρωση μυοσκελετικού ιστού. Αλλά τι είναι ο μυοσκελετικός ιστός; Και γιατί θέλουμε να τον «απελευθερώσουμε»;\nΟ μυοσκελετικός ιστός είναι ένα δίκτυο ινών κολλαγόνου το οποίο διαπερνά το σύνολο του σώματος, συνδέει και διαχωρίζει τις διάφορες δομές και όργανα. Όταν είναι υγιής, ο ιστός αυτός είναι εύκαμπτος, γλιστρά ομαλά πάνω από τους μυς μας. Αλλά η «δυσκαμψία» του ιστού μπορεί να σχηματιστεί για διάφορους λόγους, όπως από τραυματισμό των μυών, αδράνεια, ασθένεια, φλεγμονή ή τραύμα.\nΑκόμα και αν καθόμαστε σε ένα γραφείο όλη την ημέρα, μπορεί να έχουμε σκλήρυνση του μυοσκελετικού ιστού.\nΈνας κύλινδρος αφρού είναι ένας απλός κύλινδρος (συνήθως φτιαγμένος από αφρό ή εύκαμπτο πλαστικό), τον οποίο μπορούμε να τοποθετήσουμε σε διάφορες θέσεις, επιτρέποντας στο σωματικό μας βάρος να ασκεί εστιασμένη πίεση στις επηρεαζόμενες μυϊκές ομάδες.\nΔοκιμάζουμε κύλιση κάτω από τους τετρακέφαλους, τους τρικέφαλους και τους γλουτιαίους – ή ακόμα και τους μυς στην πλάτη, και τους ώμους μας. Η κύλιση σε περιοχές προβλημάτων μπορεί να μας βοηθήσει να απελευθερώσουμε την ένταση στον ιστό μας και να αποκαταστήσουμε την ακεραιότητα (και τη βέλτιστη απόδοση) του μυϊκού ιστού.\nΓιατί ο αφρός είναι τόσο ευεργετικός για τους αθλητές αντοχής;\nΌταν κάνουμε μια εξαιρετικά επαναλαμβανόμενη κίνηση όπως τρέξιμο, κολύμπι ή ποδηλασία, συνήθως χρησιμοποιούμε υπερβολικά μερικούς μυς και χρησιμοποιούμε ελάχιστα άλλους – ειδικά αν τα πράγματα δεν βρίσκονται σε τέλεια ισορροπία.\nΟι μύες που χρησιμοποιούνται υπερβολικά τείνουν να γίνονται σφιχτοί, και ένας σφιχτός μυς δεν λειτουργεί σωστά. Όταν χρησιμοποιούμε το ρολό, μπορούμε να βελτιώσουμε τη συμμετρική (ιδανική) μυϊκή λειτουργία με τη «επαναφορά» των δύσκαμπτων περιοχών.\nΜε λίγα λεπτά μετά από κάθε προπόνηση (και κάθε μέρα εάν είναι απαραίτητο), μπορούμε να βοηθήσουμε στην αποφυγή ανισορροπιών και υπερβολικών τραυματισμών.\nΕίναι καλύτερα ο αφρός να είναι πολύ μαλακός από το πολύ σκληρός. Μπορεί να το νιώθουμε «πολύ απαλό» καθώς κάνουμε την κύλιση, αλλά δεν πρέπει να το παλεύουμε.\nΓια να το κάνουμε πιο απλό, χωρίζουμε τους μύες σε 3 τμήματα: κάτω τμήμα, μεσαίο και πάνω τμήμα. Δίνουμε σε κάθε τμήμα μερικά περάσματα πάνω και κάτω, μετακινούμαστε στο επόμενο τμήμα και στη συνέχεια ολοκληρώνουμε περνώντας όλο το μήκος του μυ.\nΜε κάθε πέρασμα μέσα από την ομάδα μυών, μπορούμε στη συνέχεια να δουλέψουμε βαθύτερα στον ιστό για περισσότερη απελευθέρωση. Είναι πολύ πιθανό να βρούμε πολλά σημεία ενεργοποίησης σε όλο το σώμα μας.\nΌταν «χτυπήσουμε» ένα σημείο που είναι ιδιαίτερα οδυνηρό ή σφιχτό, σταματάμε εδώ και προσπαθούμε να χαλαρώσουμε. Δίνοντας χρόνο, ο μυς πρέπει να απελευθερωθεί – συνήθως από 5 εως 30΄΄. Για περισσότερη ακρίβεια, μπορούμε να δοκιμάσουμε με μπάλα του τένις.\nΚαθώς μαθαίνουμε το σώμα μας και το πώς ανταποκρίνεται στον κύλινδρο αφρού, μπορούμε να χρησιμοποιούμε μεγαλύτερο ή μικρότερο κύλινδρο.\nΗ κύλιση με τον αφρό μπορεί να γίνει πριν και μετά τις προπονήσεις μας.\nΠριν από την προπόνηση, η κύλιση θα αυξήσει την ελαστικότητα του ιστού, το εύρος κίνησης και κυκλοφορίας (ροή αίματος). Αυτό μπορεί να μας βοηθήσει να κινηθούμε καλύτερα κατά τη διάρκεια της προπόνησής και να μας προστατέψει από τραυματισμούς.\nΗ μετά την προπόνηση κύλιση αφρού είναι ένας πολύ καλός τρόπος για την ενίσχυση της αποκατάστασης. Επικεντρωνόμαστε σε όλους τους σημαντικούς μυς που μόλις χρησιμοποιήσαμε, δίνοντας ιδιαίτερη έμφαση στις περιοχές που αισθάνονται προβληματικές.\nΜε την τόνωση της ροής του αίματος στις πληγείσες περιοχές, θα αυξήσουμε δραματικά το οξυγόνο στις πονεμένες μυϊκές ίνες και θα μειώσουμε το χρόνο αποκατάστασης. Στην πραγματικότητα, οι περισσότεροι ελίτ αθλητές κάνουν τακτικά μασάζ για το λόγο αυτό.\nΑν και τίποτα δεν μπορεί να αναπαράγει ένα καλό μασάζ, μπορούμε να απολαύσουμε πολλά από τα ίδια πλεονεκτήματα στο σπίτι (ή μεταξύ μασάζ) με έναν κύλινδρο αφρού.\nPrevious article Τα 5 πιο ακριβά ποδήλατα σήμερα\nNext article Οδηγός επίτηδες ρίχνει κάτω ποδηλάτη – Βίντεο


Πάρκινσον: Ποιος είναι ο ρόλος της διατροφής στην ανάπτυξη της νόσου – Godzila News\nΠάρκινσον: Ποιος είναι ο ρόλος της διατροφής στην ανάπτυξη της νόσου\nΗ νόσος του Πάρκινσον (PD) πήρε για πρώτη φορά το όνομα και χαρακτηρισμό «τρομώδης παράλυση» από τον Dr. James Parkinson το 1817.\nΠρόκειται για μια χρόνια, προοδευτική νευροεκφυλιστική ασθένεια που χαρακτηρίζεται από κινητικά και μη κινητικά συμπτώματα. Είναι η δεύτερη πιο συχνή νευροεκφυλιστική διαταραχή μετά τη νόσο Αlzheimer.\nΗ αιτία πρόκλησης της νόσου είναι κυρίως άγνωστη, αλλά ίσως οφείλεται σε διάφορους ενδογενείς και εξωγενείς παράγοντες. H διάγνωσή της βασίζεται κατά κύριο λόγο στο ιατρικό ιστορικό και στην παρουσία των σημείων και συμπτωμάτων, καθώς δεν υπάρχει κάποια άλλη μέθοδος διάγνωσης της νόσου. Παρ’ όλα αυτά οι διαγνωστικές εξετάσεις είναι απαραίτητες για την διευκόλυνση στη διαδικασία της διάγνωσης.\nΤο Ίδρυμα Ασθένειας του Πάρκινσον αναφέρει ότι σήμερα περίπου 10 εκατομμύρια άνθρωποι σε όλο τον κόσμο πάσχουν από τη νόσο αυτή, με τη μέση ηλικία έναρξης σχεδόν τα 60 έτη.\nΟ επιπολασμός της αναφέρεται περίπου στο 1% στους ανθρώπους ηλικίας 60 ετών και άνω και αυξάνεται σε 1% έως 3% στην ηλικιακή ομάδα των 80 ετών. Ωστόσο, μια σημαντική προειδοποίηση που σχετίζεται με αυτούς τους αριθμούς είναι ότι δεν αντικατοπτρίζουν περιπτώσεις που δεν έχουν διαγνωσθεί.\nΑν και είναι κυρίως ασθένεια των ηλικιωμένων, διάφορα άτομα έχουν αναπτύξει τη νόσο και σε νεαρότερες ηλικίες όπως των 30 και των 40 ετών. Οι διαφορές φύλου που σχετίζονται με τη συχνότητα εμφάνισης της αντανακλώνται σε αναλογία 3:2 αρσενικών – θηλυκών, με καθυστερημένη έναρξη σε γυναίκες.\nΗ τρέχουσα θεραπεία επικεντρώνεται στην έγκαιρη αντιμετώπιση των συμπτωμάτων. Τα στοιχεία δείχνουν ότι οι ασθενείς μπορούν επίσης να επωφεληθούν από μια πολυεπιστημονική προσέγγιση περίθαλψης που περιλαμβάνει ειδικούς φυσικοθεραπευτές, κοινωνικούς λειτουργούς, φαρμακοποιούς και άλλους επαγγελματίες υγείας.\nΓια μερικούς ανθρώπους με νόσο του Πάρκινσον, η λήψη διατροφικών αλλαγών μπορεί να βοηθήσει στη βελτίωση ορισμένων συμπτωμάτων. Αυτές οι αλλαγές μπορεί να περιλαμβάνουν: αύξηση της ποσότητας ινών στη διατροφή και πόση αρκετών υγρών για τη μείωση της δυσκοιλιότητας, αύξηση της ποσότητας αλατιού στη διατροφή και κατανάλωση μικρών και συχνών γευμάτων για την αποφυγή προβλημάτων χαμηλής αρτηριακής πίεσης, όπως ζάλη.\nΕνώ δεν υπάρχει επί του παρόντος καμία απόδειξη ότι ένας συγκεκριμένος διαιτητικός παράγοντας είναι ευεργετικός, μια κανονική και υγιεινή διατροφή μπορεί να προάγει τη γενική ευημερία για τα άτομα με την ασθένεια όπως και για οποιονδήποτε άλλον.\nΩστόσο, μια δίαιτα με υψηλή περιεκτικότητα σε πρωτεΐνες μπορεί να περιορίσει την απορρόφηση της λεβοντόπα, υπογραμμίζοντας τη σημασία του χρονισμού των φαρμάκων.\nΤα ωμέγα-3 πολυακόρεστα λιπαρά οξέα (PUFAs) φαίνεται να είναι νευροπροστατευτικά για διάφορες νευροεκφυλιστικές νόσους. Δεν έχουν διεξαχθεί μελέτες σε ασθενείς με PD που να εξετάζουν εάν τα ωμέγα-3 είναι νευροπροστατευτικά, ωστόσο, μία μελέτη έδειξε ότι η συμπλήρωση με ωμέγα-3 PUFA μείωσε την κατάθλιψη σε ασθενείς με Πάρκινσον.\nΈχει προταθεί ότι οι υδατάνθρακες αυξάνουν την παραγωγή ντοπαμίνης στον εγκέφαλο επιτρέποντας ευκολότερη διέλευση του προδρόμου ντοπαμίνης, τυροσίνη, μέσω του αιματοεγκεφαλικού φραγμού στο εγκεφαλονωτιαίο υγρό.\nΟι υδατάνθρακες με υψηλό γλυκαιμικό δείκτη μειώνουν τον κίνδυνο της νόσου του Πάρκινσον από μια επαγόμενη από την ινσουλίνη αύξηση στον εγκέφαλο της ντοπαμίνης. Μια ισορροπημένη δίαιτα υδατανθράκων και πρωτεϊνών βελτίωσε την κινητική απόδοση σε ασθενείς με νόσο του Πάρκινσον.\nΩστόσο, οι επιδημιολογικές μελέτες σχετικά με την κατανάλωση υδατανθράκων και το PD παραμένουν ασαφείς. Για παράδειγμα, η Μελέτη Παρακολούθησης της Μελέτης Υγείας Νοσηλευτών και Επαγγελματιών Υγείας ανέφερε μια μη σημαντική άμεση συσχέτιση στις γυναίκες και την αντίστροφη συσχέτιση στους άνδρες για κατανάλωση υδατανθράκων και κίνδυνο για νόσο του Πάρκινσον. Αντίθετα, άλλες μελέτες έχουν δείξει μια θετική συσχέτιση για την συνολική κατανάλωση υδατανθράκων και Πάρκινσον.\nΕίναι ενδιαφέρον το γεγονός ότι σε μια μελέτη στην οποία χορηγήθηκαν υψηλές δόσεις βιταμίνης C και Ε στους ασθενείς με πρώιμο στάδιο της νόσου, παρατηρήθηκε μείωση της εξέλιξης της.\nΠαρά την πρόοδο αυτή, άλλες μελέτες δεν έχουν βρει σημαντική σχέση μεταξύ πρόσληψης διαιτητικών συμπληρωμάτων βιταμίνης C και κινδύνου για πάρκινσον. Συλλογικά, η συσχέτιση του κινδύνου βιταμίνης C και πάρκινσον παραμένει ασαφής και απαιτούνται περισσότερες μελέτες για τη διευκρίνιση αυτής της συσχέτισης.\nΈνα από τα βασικότερα φάρμακα που χρησιμοποιούνται για τη θεραπεία του Πάρκινσον είναι η λεβοντόπα. Ωστόσο, καθώς τόσο η λεβοντόπα όσο και η πρωτεΐνη από τις τροφές απορροφώνται στο λεπτό έντερο, η πρωτεΐνη μπορεί να επηρεάσει την απορρόφηση του φαρμάκου από τον οργανισμό. Κάτι τέτοιο έχει ως αποτέλεσμα την καθυστέρηση στη δράση ή και την μειωμένη δράση του φαρμάκου.\nΠοιες εκδηλώσεις του Πάρκινσον που επηρεάζονται από τη διατροφή\nΑπώλεια οστικής μάζας. Οι ασθενείς που έχουν πάρκινσον κινδυνεύουν από πτώσεις και αυτό σε συνδυασμό με την απώλεια της οστικής μάζας μπορεί να οδηγήσει σε σοβαρούς τραυματισμούς. Έτσι λοιπόν είναι απαραίτητη η κατανάλωση τροφίμων που ενισχύουν την υγεία των οστών, όπως είναι οι ξηροί καρποί, τα γαλακτοκομικά προϊόντα, το τυρί κ.λ.π.\nΑϋπνίες. Η δυσκολία στον ύπνο είναι ένα από τα πιο συχνά συμπτώματα της νόσο του Πάρκινσον και μπορεί να βελτιωθεί μέσω της διατροφής. Εάν οι ασθενείς περιορίσουν το αλκοόλ, την καφεΐνη και τη ζάχαρη μπορεί να μειώσουν τις αϋπνίες.\nΑκούσια απώλεια βάρους. Η απώλεια βάρους εμφανίζεται σε προχωρημένα στάδια της νόσου ως αποτέλεσμα της ναυτίας, της δυσκολίας κατάποσης τροφής, της άνοιας και της κατάθλιψης. Καλό είναι λοιπόν οι ασθενείς να καταναλώνουν πρωτεΐνη υψηλής βιολογικής αξίας.\nΔυσκοιλιότητα. Η μειωμένη κινητικότητα του εντέρου είναι συχνό φαινόμενο στη νόσο του Πάρκινσον. Για αυτό οι ασθενείς θα ήταν καλό να καταναλώνουν 20 γραμμάρια φυτικές ίνες καθημερινά, από φρούτα, λαχανικά, όσπρια και ολικής άλεσης προϊόντα και να κρατάνε τον οργανισμό τους ενυδατωμένο.\nΤέλος αν και τα αποτελέσματα των μελετών σχετικά με τη διατροφή και την πρόληψη της νόσος του Πάρκινσον είναι αντικρουόμενα και χρειάζονται περισσότερες έρευνες, παρόλα αυτά φαίνεται πως η Μεσογειακή διατροφή μπορεί να παίζει προστατευτικό ρόλο σε αυτή τη νόσο.\nThe post Πάρκινσον: Ποιος είναι ο ρόλος της διατροφής στην ανάπτυξη της νόσου appeared first on Newsitamea.gr.\nΛαχταριστά τυροπιτάκια με σπιτική ζύμη κουρού-θα σας ξετρελάνουν\nΑπολαυστικά κεφτεδάκια ζουμερά και αφράτα-Τα μυστικά της τέχνης


Hardcore Nation: Μαρτίου 2013\nΔείτε το επίσημο video που κυκλοφόρησαν οι Casualties για το "My Blood. My Life Always Forward" από τον δίσκο τους "Resistance" που κυκλοφόρησε πέρσι...\nΕτικέτες Νέα, Casualties, Punk\nΤο άλμπουμ κυκλοφόρησε τον Οκτώβριο του 2012 αλλά εγώ τώρα το ανακάλυψα και πιστεύω πως αξίζει αναφοράς στο HCNT έστω και καθυστερημένα. Oι Lifeline είναι ένα project αποτέλεσμα της συνεργασίας του Foose (Spundmonsters/Run Devil Run) και του κιθαρίστα Robert Eherenbrand (Boy Set Fire/New Recruits). H αγάπη τους για τις ανατολίτικες φιλοσοφίες και το hardcore τους ένωσε και δημιούργησαν το συγκρότημα.\nΕτικέτες Δισκοκριτική, Cyco Alx, HardCore, Lifeline, Punk\nΟι καλύτερες στιγμές που έχω ζήσει ακούγοντας αυτή τη μουσική και συμμετέχοντας, με τον ένα ή τον άλλο τρόπο στη σκηνή, είναι όταν εμφανίζονται, τυχαία τις περισσότερες φορές, νέες μπάντες από το πουθενά και μου φτιάχνουν τη μέρα. Οι Σουηδοί Revenge είναι μια από αυτές τις μπάντες.\nΕτικέτες Δισκοκριτική, Cyco Alx, HardCore, Revenge


ΠΑΡΕΜΒΑΣΕΙΣ: [...Ο πόνος είναι αντίθετος στη θέληση του ανθρώπου, εκβιάζει την προαίρεση, επιβάλλεται διά της βίας επί του σώματος ή επί της ψυχής και κατατυραννεί. ..]\n[...Ο πόνος είναι αντίθετος στη θέληση του ανθρώπου, εκβιάζει την προαίρεση, επιβάλλεται διά της βίας επί του σώματος ή επί της ψυχής και κατατυραννεί. ..]\nΚαι αυτή μεν είναι η εξωτερική μορφή του πόνου. Η αφανής όμως και κρυφή του ιδιότητα είναι διαφορετική και ενδιαφέρουσα, ως μεγίστη φιλοσοφία, και μπορεί κατ’ εξοχήν ν’ ανεβάσει τον άνθρωπο στον ύψιστο βαθμό της τελειότητας και επιτυχίας του καθολικού του σκοπού. Όπως είπαμε προηγουμένως, πόνος, θλίψη ή οδύνη είναι αυτό, που δεν το θέλομε, που το αρνούμεθα και που το αποστρεφόμαστε, όταν δε έρχεται μας καταπονεί. Εκ διαμέτρου δε πάλιν, ό,τι μας αρέσει και θέλομε και επιθυμούμε, μας χαροποιεί, μας ικανοποιεί, μας ευχαριστεί και προκαλεί ανάπαυση. Οδύνη, λοιπόν, αφ’ ενός και ηδονή αφ’ ετέρου είναι τα αποτελέσματα των δύο διαφορετικών καταστάσεων. Η θλίψη και ο πόνος άρχισαν από την πτώση της φύσεώς μας κατά δύο εξ ίσου σκληρούς τρόπους. Πρώτον ως εκ Θεού επιτίμησις, «εν λύπαις και ιδρώτι του προσώπου σου…» και «πληθύνων πληθυνώ τας λύπας σου…», και δεύτερον ως φυσικό επακόλουθο από τη στέρηση του άκρου αγαθού και εφετού, από το οποίο και χωρισθήκαμε. Απ’ αρχής, άρα, της υπάρξεώς μας βρισκόμαστε ενωμένοι στο κουραστικό αυτό άρμα του πόνου και του κόπου «έως του επιστρέψαι ημάς εις την γην εξ ης ελήφθημεν».\nΔεν ενδιαφέρει όμως εμάς τώρα η φυσική ανάλυση των τόσο γνωστών μας πραγμάτων, αλλ’ η φιλοσοφία που πηγάζει από αυτά, ή και – να πει κανείς- εμπορία, με την οποίαν εξαγοράζομε αυτήν τη ζωή μας και τον θρίαμβο. Όπως και πριν ο στόχος της ενεργείας μας, που προσταχθήκαμε από τον Θεό ήταν το «εργάζεσθαι και φυλάσσειν», έτσι και τώρα στην ανάπλασή μας από τον ίδιον ως ανακαινιστή, είναι ο ίδιος, «το εργάζεσθαι και φυλάσσειν». Ίσως να ερωτήσει κανείς, τί; Όπως τότε την εντολή, και τώρα βεβαίως πάλιν τις εντολές με την εξής μόνον διαφορά. Τότε έχοντας η φύση την αρχική της απλότητα και ακεραιότητα είχε εκ φύσεως το αγαθόν και ευθές και άπλαστο με μόνο θέλημα και κίνημα το του Θεού και Πατρός ημών, του οποίου η χάρις ευχαριστούσε και έκανε ευτυχή τον άνθρωπο. Τώρα η διαβολική απάτη και κακουργία, που παραπλάνησε τον άνθρωπο από την αρχική του θέση στο σύνθετο, περίεργο και πονηρό, τον καταδίκασε στην «εγκειμένην επί τα πονηρά εκ νεότητος αυτού» διάθεση και στα επακόλουθά της. Και η μεν φύση διαστράφηκε, απομακρυνθείσα από τη θεία υποταγή και θεωρία, η εντολή όμως «εργάζεσθαι και φυλάσσειν» μένει και εδώ βρίσκομε την αρχήν του νήματος, από πού προέρχεται και ποιός ο σκοπός του πόνου.\nΜε συντομία περιγράψαμε την πρώτη μορφή του πόνου γενικότερα. Η δευτέρα όμως μορφή του είναι διαφορετική ως μη εκούσιος αλλά από αλλού προερχόμενη. Όσοι από τους ανθρώπους συλλάβουν το νόημα του προορισμού τους και με ορθή πίστη και υποταγή στις θείες εντολές εξασκούν βία αντιμαχόμενοι τη βία της διαστροφής, δεν θα αναγκάσουν την συντηρούσα πατρική του Θεού πρόνοια να επιβάλει την ισχύουσα ποινή σε αντίθεση προς το «εν κημώ και χαλινώ τας σιαγόνας αυτών άγξαις, των μη εγγιζόντων προς σε». Όποιος από απιστία ή απροσεξία ή ραθυμία ή άλλη πρόφαση ανθίσταται, είτε μερικώς είτε ολικώς, στις θείες εντολές κατ’ ανάγκην θα γευθεί τις λεγόμενες από τους Πατέρες μας «συμβατικάς επιφοράς», δηλαδή τις κατ’ οικονομίαν εγκαταλείψεις και παιδείες. Εδώ βρίσκεται όλος ο δαίδαλος των θλίψεων και του πόνου σε όλη του την έκταση. Τότε «τίς σοφός και φυ¬λάξει ταύτα και συνήσει τα ελέη του Κυρίου»; Ε¬δώ όντως συμβαίνουν μυστήρια μυστηρίων της δικαιοσύνης και των αποκρύφων του Θεού κριμάτων.\nΣτον μεγάλο λαβύρινθο των ανθρωπίνων ατελειών, οι οποίες δεν έμειναν μόνον ως φυσικές, συγκαταλέγονται και οι παρείσακτες, δυστυχώς, από τις άθλιες συνθήκες της καθημερινής ζωής, οι οποίες ωθούν τον ταλαίπωρο άνθρωπο στην επανάληψη των άπαξ και δις και πολλάκις γενομένων σφαλμάτων και παραβάσεων. Αυτό είναι όντως το τραγικώτατο της συμφοράς, οπότε με πικρία ακούεται το Γραφικό «ιατρεύσαμεν την Βαβυλώνα και ουκ ιάθη»! Αλλά μη γένοιτο, Κύριε των Δυνάμεων Ιησού Χριστέ, η εκ μέρους μας βαρύτης και ολιγοψυχία να συνεχίζεται. Δος ημίν, κατά το έλεός σου, θείο φωτισμό και δύναμη προς υποδοχή των θείων σου κριμάτων, είτε οικονομικών είτε παιδευτικών, όπως καταλάβουμε και φυλάξομε και θεραπευθούμε και να υποταχθούμε εξ ολοκλήρου στο παν-άγιό σου θέλημα, «ότι εν αυτώ ζωή έστι» και αυτός είσαι η ζωή των ανθρώπων και το φως, ο οποίος ήλθες στον κόσμο και δεν σε αγάπησαν όλοι οι άνθρωποι, αλλά προτίμησαν μάλλον το σκότος ή Σε, το αληθινό φως!\nΑναφερόμενοι στους εκουσίους πόνους και τις θλίψεις, στους οποίους υποβαλλόμεθα, θεωρούμε απαραίτητο να προσθέσουμε και το εξής συμπληρωματικό. Ο αγώνας και η δύναμη που μας παρασύρει να μη πειθαρχήσουμε στον νόμο του καλού και της αρετής δεν είναι εντολή ή πρόσταγμα Δεσποτικό που μας εξαναγκάζει σε τυφλή υποταγή. Είναι ο δαμασμός της αρρωστημένης παραφύσεως, «εγκειμένης επί τα πονηρά εκ νεότητος αυτής», και επομένως ο κόπος της αγωνίας είναι για να μη παρασυρθούμε στα παρά φύσιν κακά, τα οποία έλαβαν την αρχή από τη μεταπτωτική διαστροφή και γιγαντώθηκαν επικτήτως με τη προηγούμενη αμέλειά μας λόγω της αγνωσίας μας. Ο αγώνας του δικαίου να μη γίνει άδικος δεν γεννάται από την εντολή του δογματίζοντος την δικαιοσύνη, αλλ’ από τη λογική κρίση της ανθρώπινης προσωπικότητας, η οποία επιβάλλει τους κανόνες της αξιοπρέπειας από την ευγένεια της φύσεώς μας. Το ίδιο συμβαίνει και με τις υπόλοιπες αρετές, της σωφροσύνης, της πραότητας, της αοργησίας, της ταπεινοφροσύνης, της αγάπης και των άλλων. Ο μη αγωνιζόμενος να διαμένει στο ύψος των αρετών αυτών, κατ’ ανάγκην θα υποκύψει στις αντίστοιχες κακίες, οπότε διαφθείρεται και ξεπέφτει και αποθνήσκει ο άνθρωπος. Πού λοιπόν ευρίσκεται δικαιολογημένη πρόφαση γογγυσμού στους μικρόψυχους, οι οποίοι ανθίστανται στη θλίψη και τον πόνο και, θέλοντας να ζουν κατά το θέλημα της καρδίας ή μάλλον της ηδυπάθειάς τους, φθάνουν στο κατάντημα να ρωτούν, τί πειράζει αυτό; Και τί πειράζει εκείνο; Προτιμούν αυτοί να πνιγούν στα ρηχά! Τί πειράζει αν κάποιος γίνει λίγο άδικος, εννοείται και ηθικώς και υλικώς ή τί πειράζει αν γίνει λίγο υποκριτής και φιλάρεσκος; Ή πάλιν, τί πειράζει αν γίνει λίγο εγωιστής και κενόδοξος; Ή εάν απολύσει την καρδίαν στο εμπαθές πεδίον της φιλαυτίας; Εάν μας πλανήσει ο εχθρός της αληθείας και πατέρας της αμαρτίας διάβολος να συγκαταβούμε σε απλή μόνον περιέργεια ή περιγραφή της αμαρτίας, γνωρίζει, ότι εύκολα αιχμαλωτιζόμαστε, διότι έχει έλξη δυσαπόσπαστη και, μετά, βίαν ακράτητη προσπαθώντας να μας υποτάξει στον κανόνα της συγκαταβάσεως και του συμβιβασμού. Όπως η σφήνα έχει αιχμή λεπτότατη και ασήμαντη μεν αλλ’ όταν εισδύσει σε ελαχίστη σχισμή, διαχωρίζει τα ενωμένα, έτσι συμβαίνει και με την αμαρτία, την οποίαν σαφώς χαρακτηρίζουν οι θειότατοι Πατέρες ως «πυρ κατά καλάμης, λίθον κατά πρανούς, χαράδραν τας διεξόδους ευρύνουσαν». Γι’ αυτό λέγουν πάλιν οι Πατέρες «ει φεύγεις, φεύγε παντελώς, ει δε κρατηθείς μερικώς, αδύνατον να λυτρωθείς από την ολική αιχμαλωσία». Αυτά ε¬δώ τα αναφέραμε προς διασάφηση της θέσεως των εκουσίων θλίψεων και πόνων, οι οποίοι κρίνονται εκ των ων ουκ άνευ, δηλ. των απαραίτητων, για τους φυσιολογικούς τρόπους και λόγους της στάσεως και συγκρατήσεώς μας στη φυσική ζωή και κατάσταση.\nΟ φιλανθρωπότατος Δεσπότης μας εκέντρισε την απέχθεια του πόνου και της οδύνης, η οποία παρά φύσιν ακολούθησε την πτώση μας, σε χρήσιμη ύλη και αφορμή και μας έγινε αιτία κέρδους και προκοπής το όργανο του θανάτου και της φθοράς. Εκεί που άλλοτε η έννοια του πόνου και του θανάτου προκαλούσε τη φρίκη και την αποστροφή τώρα, εκ διαμέτρου αντιθέτως προκαλεί εξυγίανση, κάθαρση, φωτισμό, και τελείωση εν Χριστώ. Αν ο Απ. Παύλος «εκαυχάτο εν τοις παθήμασιν» αυτού και γενικώς εν τω σταυρώ του Χριστού και όλοι οι Άγιοι δοκιμάσθηκαν με πολλές θλίψεις και ετελειώθησαν και πολλάκις τους εδίδετο σκόλοψ πειρασμού, «ίνα μη υπεραίρωνται», πόσοι άραγε σκόλοπες και σκώμματα και πειρατήρια θα δοθούν σε εμάς, για να ταπεινωθούμε και «μάθωμεν κα¬λά ποιείν οι μεμαθηκότες τα κακά»;\nΚανένας λοιπόν να μη δυσανασχετεί για τα συμβαίνοντα δεινά, αλλ’ ας ερευνά να βρει την αιτία τους στη δική του ραθυμία και προδοσία και με γρήγορη και ειλικρινή μετάνοια να σταματά την ποινή, διότι γι’ αυτό ακριβώς εδόθησαν, όπως ανωτέρω γράψαμε. «Ει γαρ εαυ¬τούς εκρίνομεν, ουκ αν εκρινόμεθα. Κρινόμενοι δε υπό του Κυρίου παιδευόμεθα, ίνα μη συν τω κόσμω κατακριθώμεν». Και πάλιν λέγει ο Σωτήρ: «ο μη ων μετ’ εμού κατ’ εμού έστι και ο μη συνάγων μετ’ εμού σκορπίζει». Όποιος λοιπόν θέλει να μένει μετά του Κυρίου μας Ιησού και να συνάγει μετ’ Αυτού πάντοτε, ας θυμάται την εντολή «εργάζεσθαι και φυλάσσειν» και ότι γι’ αυτήν ακριβώς όλοι οι Άγιοι «εφύλαξαν οδούς σκληράς», γνωρίζοντες ότι όντως «η εντολή αυτού ζωή αιώνιος έστιν», ο δε διαφορετικώς σκεπτόμενος και εργαζόμενος θα σκορπίζει όχι πλέον κάποιαν ύλη αλλ’ αυτή την ίδια τη ζωήν του.\nΑναρτήθηκε από π. Θεμιστοκλής Στ. Μπάζος στις 12:15 μ.μ.


Με επιτυχία στέφθηκε η μεγάλη φιλανθρωπική εκδήλωση της Μητροπόλεως Κυδωνίας(ΦΩΤΟ&ΒΙΝΤΕΟ) - ΒΗΜΑ ΟΡΘΟΔΟΞΙΑΣ\nΜε επιτυχία στέφθηκε η μεγάλη φιλανθρωπική εκδήλωση της Μητροπόλεως Κυδωνίας(ΦΩΤΟ&ΒΙΝΤΕΟ)\n Τελευταία ενημέρωση: 14-10-2015 | 08:46:11 - Πρώτη δημοσίευση: 14-10-2015 | 08:46:11\nΜπορεί οι καιροί να είναι δύσκολοι, μπορεί να άλλαξαν οι εποχές ο άνθρωπος όμως δεν άλλαξε και συνεχίζει παρόλες τις δυσκολίες να προσφέρει από το περίσσευμα της αγάπης του στον συνάνθρωπο. Αυτό απέδειξε η φιλανθρωπική εκδήλωση της Μητροπόλεως όπου η απρόσμενη προσέλευση του κόσμου ξεπέρασε κάθε προηγούμενο.\nΣυνεχίζουμε με όλες μας τις δυνάμεις να στηρίζουμε τα συσσίτια της Μητροπόλεως , ένα έργο δικό σας που εμείς απλά συντονίζουμε, τόνισε ο Σεβασμιώτατος Ποιμενάρχης Κυδωνίας κ.κ. Δαμασκηνός στο ιστορικό καφέ Κήπος, όπου πραγματοποιήθηκε την Τρίτη 13 Οκτωβρίου η μεγάλη φιλανθρωπική εκδήλωση της Μητροπόλεως μας. Μεγάλη σε συναισθήματα και αγάπη για τον διπλανό μας.\nΆλλη μία φορά οι Χανιώτες οπλίστηκαν με το αίσθημα της αρωγής προς τον συνάνθρωπο και έδωσαν δυναμικό παρόν, γεμίζοντας ασφυκτικά την καφετέρια.\nΤην όμορφη εκδήλωση προλόγισε και συντόνισε ο Πανοσιολογιώτατος Πρωτοσύγκελλος Αρχιμ. Δαμασκηνός Λιονάκης, ενώ ο εκλεκτός καλεσμένος και ομιλητής Πανοσιολογιώτατος Αρχιμ. Ανδρέας Κονάνος, κέρδισε το ακροατήριο του , μιλώντας αυτή την φορά για τις σχέσεις των ανθρώπων μέσα στην οικογένεια και κατ’ επέκτασιν στην κοινωνία. Με το μικρόφωνο στο χέρι ο π. Ανδρέας είχε μία όμορφη ομιλία κινούμενος σε όλη την αίθουσα μην αφήνοντας κανένα ακροατή παραπονεμένο.\nΜετά το πέρας της όμορφης αυτή εκδήλωσης και βραδιάς ο Πανοσιολογιώτατος Πρωτοσύγκελλος ευχαρίστησε με την ευχή του Σεβασμιωτάτου Ποιμενάρχου τον ομιλούντα π. Ανδρέα Κονάνο, τους κληρικούς της Μητροπόλεως , τους άρχοντες του τόπου , τα παιδιά από το πρόγραμμα του Ξένιος Δίας κ. Στυλιανή Περάκη και κ. Εύα Ροζάκη για την προετοιμασία, τον π. Νικόλαο Γιαννακουδάκη Υπεύθυνο των Συσσιτιών και την κ. Μαρία Αυγέρου για τα υπέροχα κεράσματα τον κ. Βασίλειο Σταθάκη για την παραχώρηση της αίθουσας και το κέρασμα που προσέφερε, όλους όσους εθελοντικά επώνυμα και ανώνυμα προσφέρουν στο φιλανθρωπικό έργο και αγώνα της Μητροπόλεως μας καθώς και όλο τον κόσμο που ανταποκρίθηκε με χαρά στο κάλεσμα αυτό αγάπης και συμπαράστασης προς τον συνάνθρωπο.\nΣύντομο χαιρετισμό εκ μέρους του Δήμου Χανίων απηύθυνε και ο Αντιδήμαρχος κ. Εμμανουήλ Φραγκάκης\nΕπιμέλεια βιντεοσκοπήσεως: κ. Αντώνιος Τζατζάνης


VW Golf MK 8 | 4Troxoi Forum\ndimitrisdsg7 @strom last edited by\nΦίλε μου να το χαίρεσαι το αμάξι σου, τέλεια έπιλογη και ο tdi είναι αξιόπιστος και πολύ αποδοτικός. Πήξαμε στα Toyota στο forum\nΕυχαριστώ καταρχήν για τις ευχές φίλε.Κ\nοίτα, ο καθένας κάνει την επιλογή του με βάση τι του αρέσει και που μπορεί να φθάσει οικονομικα. Αυτοκίνητα υπάρχουν πολλά πλέον, επιλογές έχει κάποιος πολλές να μελετήσει.\nΕμένα το Golf πάντα μου άρεσε σαν αμάξι και αυτό το MK8 με το που βγήκε είχε κολλήσει στο μυαλό μου σαν πρώτη επιλογή από τη στιγμή που άφησα το ενδεχόμενο για SUV (κοιτούσα το Kamiq).\nΔε θα υποβάθμισω καμία άλλη μάρκα, αυτές είναι προτιμήσεις και γούστα του καθενός. Ούτε και θα σχηματίσω άποψη για αυτοκίνητο μέσα από οποιοδήποτε φόρουμ. Βασικά, σύμφωνα με τα φόρουμ τα ελληνικά τουλάχιστον, τα VW είναι τα χειρότερα αμάξια με τα περισσότερα προβλήματα και δε θα έπρεπε να αγοράζει κανένας κανενα αμάξι.\nwantone @dimitrisdsg7 last edited by\nΚαλησπέρα παιδιά. Μετά από 3000 χλμ με το 2.0 TDI Golf μου ( κάποιες σελίδες πιο πίσω αν έχετε διαβάσει ήμουν στο δίλημμα να διαλέξω αυτό ή το 1.5 e-tsi style) ήρθε η ώρα να σας γράψω τις πρώτες εντυπώσεις.\nΕίμαι μεχρι στιγμής πολύ ευχαριστημένος με το αυτοκίνητο. Στο δρόμο πραγματικά είναι πολύ ευχάριστο.\nΑπό το εσωτερικό του φυσικά και είμαι ενθουσιασμένος άλλα παιδιά το βράδυ απλά δεν παίζεται. Και μέσα και έξω τα φώτα είναι πάρα πολύ καλά.\nΌσον αφορά την κατανάλωση μπορώ πολύ απλά να πω ότι ώρες-ώρες έχω την εντύπωση ότι ο κινητήρας κινείται καίγοντας αέρα και όχι πετρέλαιο.\nΔεν ξέρω αν ο ενθουσιασμός μου σε αυτό οφείλεται στο ότι πρώτη φορά οδηγώ αμάξι με πετρέλαιο.\nΠραγματικά όμως είναι πάρα πολύ οικονομικό. Οδηγάω στην πόλη με πολλά σταμάτα-ξεκίνα σε φανάρια, κίνηση κτλ και με μικρές ταχύτητες πρώτη δευτέρα άντε καμία τρίτη που βάζει το dsg και δεν έχω δει καμία φορά κατανάλωση πάνω από 5.5 με 5.7.\nΈξω πάλι σε διαδρομές που έκανα σε επαρχιακούς δρόμους πχ Γιάννενα-Πρεβεζα, ή σε Εγνατία και Ιόνια, εκεί πραγματικά είναι απόλαυση πως καταπίνει τα χιλιόμετρα και βλέπεις κάτι νούμερα 4.2 με 5 λίτρα /100 και τα 5 λίτρα μόνο αν πατήσεις και λίγο γκάζι σε καμία ανηφόρα και γενικά μόνο αν πας με 140-160 κτλ.\nΤο αυτοκίνητο είναι πολύ αθόρυβο μέσα, εντυπωσιακα αθόρυβο θα έλεγα αν σκεφτειτε ότι οι diesel κινητήρες κάνουν θόρυβο γενικά και μέσα στην καμπίνα και έξω.\nΤο αυτοκίνητο έχει μια χαρά δύναμη, βασικά στις ρεπριζ είναι κάτι παραπάνω από σβέλτο. Δε διστασα ούτε μια φορά να κάνω προσπέραση και όταν το έκανα προσπέρασα άνετα.\nΌσοι έχετε διαβάσει πιο πριν το forum θα έχετε δει ότι έχω στην κατοχή μου και ένα polo GTI 2010 (1.4 180ps).\nΗ σύγκριση που μπορώ να κάνω όσον αφορά το polo είναι μόνο για το γκάζι δλδ αν είναι κοντά στο Polo το Golf σε δύναμη. Γιατί σε όλα τα υπόλοιπα δεν υπάρχει σύγκριση αφού μιλάμε για άλλο καινούργιο αυτοκίνητο μεγαλύτερο σε διαστάσεις και τα λοιπά.\nΣε ρεπριζ μπορώ να πω ότι το Golf είναι κάπου κοντά με το GTI, αυτό το επιβεβαιώνω. Φυσικά σε επιτάχυνση από στάση και γενικά στις χαμηλές στροφές δεν έχει την δύναμη και το νεύρο του Polo, κάτι απόλυτα φυσιολογικό. Απλά κάνω αυτές τις συγκρισεις για να καταδειξω περίπου πόσο δυνατός ή μη είναι ο 2.0 TDI του Golf.\nΟ εξοπλισμός του αυτοκινήτου σε αυτή την έκδοση (life) είναι κάτ εμέ πλουσιότατος. Ήταν για μενα προϋπόθεση να έχει dsg και μάλιστα από οσο ξέρω η έκδοση αυτή φορά και το 'καλό' dsg οπότε μου έκατσε κουτί... Δυστυχώς η έκδοση style που έχει και κάποια παραπάνω πράγματα δεν έρχεται στην Ελλάδα με τον TDI αλλά και αν ερχόταν θα ξέφευγε πολύ στην τιμή για το budget μου.\nΕμένα το αμάξι μου έφθασε 27.200 γιατί έβαλα τις ζάντες που έχει η style έκδοση, αυτές τις πολυάκτινες με τις μαύρες λεπτομέρειες που κατά εμέ είναι οι πιο όμορφες απο ολες τις 'απλές εκδόσεις' . Έχει 6 μήνες ασφάλεια, 2 χρόνια επέκταση εγγύησης και τα 4 πρώτα service πληρωμένα. Εννοώ αλλαγή λαδιών, service, αλλαγή λαδιών και ξανά service.\nΈβαλα αντηλιακές μεμβράνες, πήρα και τα λαστιχένια πατάκια (τα μαμά) που καθαρίζονται πιο εύκολα και θέλω τώρα να βάλω μπροστινούς ανεμοθραυστες και τέλος.\nΥπάρχει φίλος που με τσιγκλαει να βάλω πρόγραμμα στον κινητήρα (έχει βάλει στο δικό του Golf 7 TDI) αλλά δεν υπάρχει λόγος γιατί το αυτοκίνητο έχει μια χαρά γκάζι..\nΤο infotainment είναι μια χαρά και αν θα άλλαζα κάτι θα ήταν να έπαιρνα τη μεγαλύτερη οθόνη που εχει και την πλοήγηση κτλ αλλά θα ξέφευγα πολύ στην τιμή και δε γινόταν...\nΠαιδιά γνωρίζει κανείς αν παίζει η αλλαγή after market στο infotainment ; Δηλαδή να βάλει κάποιος που εχει τώρα τη μικρή οθόνη των 8.25 ιντσων την μεγαλύτερη οθόνη των 10. Γίνεται αυτό?\nΔεν ξέρω αν κάλυψα κάποιους με αυτά που έγραψα. Αν θέλετε να ρωτήσετε κάτι άλλο πολυ ευχαρίστως να σας απαντήσω.\nΠοσους ιππους και ροπη βγαζει; Οντως μολις διαβασα την τιμη επαθα πλακα, νομιζα θα κανει κανενα 35κ. 2λτρο ντηζελ ειναι σουπερ για τους Ελληνικους δρομους για περα απο την μειωμενη καταναλωση θα εχεις και ροπη/επιδοσεις.\nΑκομα αν βαλεις τον φορο πολυτελειας δεν ξερω γιατι καποιος να παρει το 1.5. Ο 2λτρος ντηζελ ειναι πολυ καλυτερος κινητηρας. Η αποδοση του ειναι γιατι οι ντηζελ εχουν καλυτερο βαθμο αποδοσης απο τους βενζινης και το καυσιμο εχει υψηλοτερη θερμογονο δυναμη.\nΑυτο θα ηταν και το μονο Γκολφ που θα αγοραζα μακρια και απο το 1.0 και το 1.5 ψευτοhybrid με τα φθηνα κιβωτια DSG.\nΑμαξάρα πήρες, ντιζελαρα, χιλιομετροφαγο.\nΝα το απολαύσεις.\nΕξαιρετικό αυτοκίνητο και αν αναλογιστούμε πως μιλάμε για δίλιτρο αυτόματο πετρέλαιο, μαζί με τα εξτραδάκια που πήρες, το απέκτησες και σε πολύ καλή τιμή. Να το απολαύσεις όσο μπορείς!\nΠολύ καλή επιλογή, καλοτάξιδο!\ndimitrisdsg7 last edited by\nΕυχαριστω ολους παιδια για τις ευχες σας. θα επανέλθω και με νεότερο review οταν μάθω κι άλλο το αυτοκίνητο. Γιατί πραγματικά θέλει αρκετη εξοικείωση με τα συστηματα ασφαλειας και όχι μόνο. Άντε με το καλό να ερθουν και τα αυτοκίνητα όσων το έχετε παραγγείλει από δω μέσα.\nΚαλοτάξιδο και να είσαι καλά και να το χαρείς στο μέγιστο! Για εμένα η αγορά των 2λιτρων TDI που έχει το καλό υγρού τύπου DSG έχει πολύ νόημα. Βάλε και τον πολύ καλό κινητήρα, νομίζω ότι είναι εξαιρετικό deal.\nsabas_thess @jamesd last edited by\n2.0TDI με υγρού τύπου DSG. Πήρες τον καλύτερο συνδυασμό κινητήρα κιβωτίου που μπορούσες. Συγχαρητήρια πολλά καλά χιλιόμετρα!\nΚαλοτάξιδη η αμαξάρα!\nΌπως έχω ξαναγράψει, έχοντας διαβάσει κάποια σχετικά τεστ σε ξένο τύπο, ο 2.0TDi των 150 ίππων στην τελευταία του έκδοση, έχει απίστευτα χαμηλή κατανάλωση. Συγκεκριμένα χαμηλότερη ή το πολύ ίση με τα 1.5 και 1.6 diesel του ανταγωνισμού που κινούνται κοντά στα 120 άλογα! Και βεβαίως είναι τέλειο το πάντρεμα του με το υγρού τύπου DSG.\nΕγώ μάλλον θα παραλάβω σε 15 με 20 ημέρες. Τα παιδιά ήδη ρωτάνε πότε θα κάνουν βόλτα με το νέο golf\nΈκανα μια διαμόρφωση στο σάιτ, τελικά με τις τιμές που έχουν πάρει την ανιούσα σε όλα, ίσως είναι και καλή προσφορά το 2λιτρο diesel Golf με DSG σε κάτω από 30Κ.\ndimitrisdsg7 @babisstinson last edited by\n@babisstinson Κοίτα, ο καθένας τα βάζει κάτω και αναλόγως τις ανάγκες του αποφασίζει.\nΕγώ όπως τα έβαλα κάτω, μου βγήκε ότι με συμφέρει οικονομικά το συγκεκριμένο αυτοκίνητο κι ας έχει και τα 440 ευρώ το χρόνο.\nΆλλον μπορεί να τον συμφέρει το e-tsi.\nlimited_one moderator @limited_one last edited by\nΗ σημερινή ενημέρωση είναι ότι έφτασε Αθήνα το αυτοκίνητο και την επόμενη εβδομάδα θα είναι Ρόδο.\nΊσως παραλάβω και νωρίτερα\ndimitrisdsg7 @limited_one last edited by\n@limited_one Άντε με το καλό φίλος!\nlimited_one moderator @dimitrisdsg7 last edited by\n@dimitrisdsg7 said in VW Golf MK 8:\nfanis75 moderator @limited_one last edited by\nΚαλοτάξιδο να είναι!! Με γειές!\nΠολύ γρήγορα ήρθε..μπράβο!\nΚαλόταξιδο και ασφαλή χιλιόμετρα.\nΌσο περισσότερο το βλέπω τόσο πιο πολύ το συμπαθώ.\nΚαλοτάξιδο και πάλι με πολλά και καλά χιλιόμετρα.


Ιατρικό επίτευγμα, η πιο εκτεταμένη μεταμόσχευση προσώπου! – Anatropi News\nΙατρικό επίτευγμα, η πιο εκτεταμένη μεταμόσχευση προσώπου!\nΤην πιο εκτεταμένη μεταμόσχευση προσώπου που έχει διεξαχθεί μέχρι στιγμής υποστηρίζουν ότι πραγματοποίησαν γιατροί στις ΗΠΑ. Η εγχείρηση πραγματοποιήθηκε στο Πανεπιστήμιο του Maryland, όπου ο Ρίτσαρντ Νόρις απέκτησε νέο πρόσωπο, συμπεριλαμβανομένων σαγονιού, δοντιών και γλώσσας.Ο 37χρονος ήταν έγκλειστος για 15 χρόνια ύστερα από τραυματισμό από όπλο και φορούσε μάσκα κάθε φορά που έβγαινε έξω από το σπίτι του…\nΗ χειρουργική επέμβαση χρηματοδοτήθηκε από το Πολεμικό Ναυτικό των ΗΠΑ, το οποίο ελπίζει ότι παρόμοιες τεχνικές θα βοηθήσουν αμερικανούς στρατιώτες που έχουν υποστεί σοβαρά τραύματα στο Ιράκ και το Αφγανιστάν.\nΟι χειρουργοί που πραγματοποίησαν την 36ωρη επέμβαση είπαν ότι η συγκεκριμένη ήταν μια από τις συνολικά πέντε επεμβάσεις που πραγματοποιήθηκαν με όργανα δωρητή σε διάρκεια 72 ωρών.\nΟ Ρίτσαρντ Νόρις είχε χάσει τα χείλια και τη μύτη του στο ατύχημα, ενώ είχε περιορισμένη κινητικότητα στο στόμα. «Ο Νόρις θα ανακτήσει τη χαμένη του ζωή» δήλωσε ο επικεφαλής γιατρός της επέμβασης, Εντουάρτνο Ροντρίγκες. Είναι πλέον σε θέση να βουρτσίσει τα δόντια του, να ξυριστεί ενώ έχει αρχίσει να ανακτά και την όσφρησή του.\nΥπενθυμίζεται ότι η πρώτη μεταμόσχευση προσώπου έγινε στη Γαλλία το 2005, σε μια γυναίκα, της οποίας το πρόσωπο είχε παραμορφωθεί ύστερα από δάγκωμα του σκύλου της.\nΜας κοροϊδεύουν για τις προσλήψεις στα ΕΛΤΑ: Υποχώρηση Βορίδη και "πάγωμα" λόγω εκλογών\nΜ. Χαρακόπουλος: "Κόμμα των άκρων οι Ανεξάρτητοι Ελληνες του Καμμένου"


ΕΞΟΔΟΣ | Το πιο… χουχουλιάρικο Σάββατο του φθινοπώρου\nΤο πιο… χουχουλιάρικο Σάββατο του φθινοπώρου\nΖεστή σοκολάτα σε μπιστρό, καλό σινεμά και βραδιές με φίλους και διασκεδαστικά επιτραπέζια στο σπίτι.\nΔημοσίευση | 16 Νοεμβρίου 2017Παλαιότερο των 360 ημερών\nΒροχές προβλέπονται για το Σαββατοκύριακο και μιας και φτάσαμε στο… βαθύ φθινόπωρο, είναι ώρα να αποδεχτούμε ότι κάποια Σάββατά μας θα είναι έτσι, χωρίς ηλιόλουστες βόλτες και μπαρότσαρκες από πεζόδρομο σε πεζόδρομο. Αλλά έχει και ο φθινοπωρινός καιρός τα καλά του: Μπορούμε να αράξουμε στα ζεστά, σε μπιστρό για ζεστή σοκολάτα. Μπορούμε να χαθούμε σε κινηματογραφικά ταξίδια σε ένα συνοικιακό σινεμά. Μπορούμε να χουχουλιάσουμε σπίτι και να παίξουμε επιτραπέζια με την παρέα… Ή μπορούμε να τα κάνουμε όλα αυτά μαζί.\nΜεσημεριανή ζεστή σοκολάτα στο κέντρο\nΤο Dark Side of Chocolate (Σόλωνος 49, τηλ: 21 0339 2348) ανανεώθηκε, μεγάλωσε τον λιλιπούτειο χώρο του, αλλά διατήρησε την αίσθηση της ζεστής, ατμοσφαιρικής κρυμμένης όασης στο κέντρο της Αθήνας. Αυτή η σοκολατερί με τον όμορφο φωτισμό, την κινηματογραφική τζαμαρία και τα υπέροχα γλυκίσματα μας σερβίρει μεγάλη ποικιλία ζεστής σοκολάτας, καθώς και χειροποίητα σοκολατάκια με Valhrona συνδυασμένη με ελληνικά μπαχαρικά. Μην ξεχάσετε να προμηθευτείτε και για το σπίτι. Ο χώρος είναι ό,τι πρέπει για ρομαντικά ραντεβού ή και απλώς για να αράξετε με ένα καλό βιβλίο το μεσημέρι του Σαββάτου.\nΣινεμά… τροφή για σκέψη\nΤο «Ιερό Ελάφι» του Γιώργου Λάνθιμου είναι αναμφισβήτητα η πιο πολυσυζητημένη ταινία του φθινοπώρου. Δεν είναι εύκολη, ούτε ευχάριστη. Είναι όμως άκρως ενδιαφέρουσα, γεμάτη σκοτεινή ένταση και επίπεδα νοημάτων που δεν αφήνουν κανέναν θεατή αδιάφορο, ενώ προσφέρονται για πολύωρες συζητήσεις στη συνέχεια. Αυτό το Σάββατο, μπορείτε να δείτε τον «Θάνατο του Ιερού Ελαφιού» στον Δαναό (Λ. Κηφισίας και Πανόρμου, Αμπελόκηποι) στις 17.30, 20.00 και 22.30. Το εισιτήριο στοιχίζει 8€, ενώ την ταινία μπορείτε να την συζητήσετε μετά με ένα γρήγορο ποτό στο γειτονικό Lab, (Τριφυλλίας 71) με τη σκεπαστή αυλίτσα, τις indie μουσικές και τα ωραία κοκτέιλ που κυμαίνονται στα 8-9€.\nΣαββατόβραδο δε σημαίνει απαραίτητα ξενύχτι έξω: Ο καιρός μας προδιαθέτει για παρεΐστικες νύχτες στο σπίτι, με καλούς φίλους, πίτσες, μπύρες και επιτραπέζια. Μερικά από τα καλύτερα παιχνίδια σας έχουμε συγκεντρώσει εδώ, για να πάρετε ιδέες. Εδώ σας έχουμε επίσης συνταγές για σπιτική πίτσα, αν δεν συμβιβάζεστε με delivery.\nΘέλεις μπουζούκια; Πάμε! Μικρά «μυστικά» στο Κουκάκι Τι παίζει στην Αγία Παρασκευή; Tα πιο ψαγμένα μπαράκια στο Παγκράτι\nΑυτό το Σάββατο, η φάση είναι Κουκάκι Τα καλύτερα μπαρ για «μαύρες» μουσικές στην Αθήνα Εδώ θα κάνεις τις πιο ρομαντικές αθηναϊκές βόλτες Αυτά είναι τα φθηνότερα ποτά στο κέντρο


ΟΜΑΔΑ ΕΨΙΛΟΝ: Nέο υλικό από 'Ελληνες ερευνητές για τον καλύτερο καθαρισμό των πετρελαιοκηλίδων.\nNέο υλικό από 'Ελληνες ερευνητές για τον καλύτερο καθαρισμό των πετρελαιοκηλίδων.\nΈνα νέο πορώδες υλικό από πολυουρεθάνη για τον καλύτερο καθαρισμό των μεγάλων πετρελαιοκηλίδων στη θάλασσα ανακάλυψαν Έλληνες ερευνητές της Ομάδας Έξυπνων Υλικών του Ιταλικού Ινστιτούτου Τεχνολογίας (ΙΙΤ) για το άμεσο μέλλον.\nΜάλιστα οι ερευνητές του ινστιτούτου (Αθανασία Αθανασίου, Δέσποινα Φραγκούλη και Χαβιέ Πίντο) αναφέρουν στο περιοδικό εφαρμοσμένης φυσικής «Journal of Physics D: Applied Physics» ότι: «Η παραδοσιακή μέθοδος καθαρισμού προσπαθεί να περιορίσει την πετρελαιοκηλίδα με πλωτά φράγματα και, στη συνέχεια, να «ρουφήξει» το πετρέλαιο από την επιφάνεια της θάλασσας. Η νέα τάση είναι να χρησιμοποιηθούν αφρώδη υλικά, που θα απορροφούν το πετρέλαιο. Οι αφροί πολυουρεθάνης θεωρούνται από τα περισσότερο υποσχόμενα. Οι ερευνητές, μετά από μελέτη της καλύτερης δυνατής πορώδους δομής του και τις αναγκαίες χημικές τροποποιήσεις, ανέπτυξαν ένα τέτοιο υλικό που είναι άκρως απορροφητικό».\n«Το «σφουγγάρι» (αφρός πολυουρεθάνης) των ερευνητών είναι χαμηλού κόστους και μπορεί να διαχωρίσει σε λίγα δευτερόλεπτα το νερό από το πετρέλαιο. Στη συνέχεια, αφαιρεί απευθείας και πολύ αποτελεσματικά το πετρέλαιο που έχει ρυπάνει τη θάλασσα. Διαθέτοντας πόρους μικρότερους από 500 μικρόμετρα (εκατομμυριοστά του μέτρου), το νέο υλικό μπορεί να αποκτήσει μεγάλη απορροφητική ικανότητα της τάξης των 30 γραμμαρίων πετρελαίου ανά γραμμάριο πολυουρεθάνης», προστίθεται στο σχετικό δημοσίευμα.\nΜεταξύ άλλων οι ερευνητές αναφέρουν ότι: « Ελπίζουν ότι το νέο υλικό θα μπορέσει να κάνει εύκολα το πέρασμα από την έρευνα στην εμπορική αξιοποίησή του. Και ότι παρόμοια υλικά μπορούν να αξιοποιηθούν για άλλες μορφές ρύπανσης, όπως από βαρέα μέταλλα και παρασιτοκτόνα»


Νέα Ορλεάνη: Άρχισε η άντληση των υδάτων\nO δήμαρχος της Νέας Ορλεάνης Ραίη Νέγκιν είπε ότι άρχισε να σημειώνεται πρόοδος στην άντληση των υδάτων της πλημμύρας από την κατεστραμμένη πόλη, μετά το κτύπημα του τυφώνα Κατρίνα. Ο κ. Νέγκιν είπε την Τρίτη ότι τώρα το 60% της πόλης είναι καλυμμένο από τα νερά, σε αντίθεση με το 80% που ήταν την περασμένη εβδομάδα. Μηχανικοί άρχισαν να αντλούν τα νερά εκτός πόλης τη Δευτέρα, μετά την επιδιόρθωση του μεγάλου ρήγματος ενός προστατευτικού αναχώματος.\nΟ δήμαρχος υποσχέθηκε ότι η Νέα Ορλεάνη θα ξανακτιστεί, αφού υπολογίζεται ότι περίπου 160,000 κατοικίες είναι κατεδαφιστέες και παρότρυνε κατοίκους που αντιστέκονται στην διαταγή εκκένωσης της πόλης, να φύγουν το ταχύτερο, εξαιτίας των κινδύνων για την δημόσια υγεία. Οι αρχές έχουν δημιουργήσει ένα τεράστιο νεκροτομείο βόρεια της πόλης όπου μεταφέρονται τα πτώματα που εντοπίζονται καθώς αποσύρονται τα νερά. Πιστεύεται ότι ο τυφώνας Κατρίνα σκότωσε χιλιάδες άτομα στην πόλη, όμως επίσημα ο αριθμός των θυμάτων είναι 71.\nΑξιωματούχοι είπαν ότι μπορεί να πάρει μήνες πριν αποξηρανθεί τελείως η Νέα Ορλεάνη. Ο τυφώνας Κατρίνα κατέστρεψε και πολλές περιοχές στο γειτονικό Μισσισιπή. Επίσημα, ο αριθμός των νεκρών εκεί ανέρχεται στους 150, αλλά πιστεύεται ότι θα αυξηθεί σημαντικά.


Ιατρείο ΩΡΛ Κυπρούλη Αικατερίνη | Κατασκευή ιστοσελίδων LikeNet\nHome » Portfolio » ΙΑΤΡΕΙΟ ΩΡΛ\nΙΑΤΡΕΙΟ ΩΡΛ ΚΥΠΡΟΥΛΗ\nΜια από τις κορυφαίες ιατρούς στην Ωτορινολαρυγγολογία η κ. Κυπρούλη Αικατερίνη,επέλεξε την εταιρεία κατασκευή ιστοσελίδων LikeNet για την κατασκευή της ιστοσελίδας του ιατρείου της.\nΤην ευχαριστούμε και την ΠΡΟΤΕΙΝΟΥΜΑΙ ΑΝΕΠΙΦΥΛΑΚΤΑ\nΌτι και να πω γα τον κ.Σπανάκο θα είναι λίγο. Επαγγελματίας και άνθρωπος ένας συνδυασμός σπάνιος.Η συνεργασία μας ήταν και είναι ΑΨΟΓΗ.Προτείνω την εταιρεία LikeNet και τον κ.Σπανάκο χωρίς δεύτερη σκέψη.\nprojectΙατρείοιστοσελίδαιστοσελίδεςκατασκευή siteκατασκευή ιστοσελίδαςκατασκευή ιστοσελίδωνσχεδίαση ιστοσελίδωνΩΡΛ\nprevious post: ESHOP DOCTOR SOUND\nnext post: MAGAZINO


Φιλελεύθερος... διασυρμός | ΑΝΤΙΘΕΣΕΙΣ | antinews.gr\nΠραγματικά το Antinews αδυνατεί να μπει σε μια ατέρμονη διαμάχη για το ποιες ήταν οι συνέπειες της διακυβέρνησης Καραμανλή, αν ο πρώην πρωθυπουργός έκανε περισσότερο κακό από καλό, αν στηρίζει τον Τσίπρα και υπονομεύει την παράταξή του κι αν τελικά του αξίζει ένα μεγαλύτερος ρόλος από αυτόν που έχει επιλέξει. Δηλαδή του «σιωπηλού μάρτυρα» της καταστροφής της χώρας. Όπως έχουμε ξαναγράψει, περασμένα ξεχασμένα τα όσα έγιναν την περίοδο 2004-2009 κι αν θέλουμε να του χρεώσουμε κάτι πολύ σοβαρό είναι ότι σιωπά ή πολιτεύεται με διαρροές και κύκλους προκαλώντας ανεπανόρθωτο κακό στη Νέα Δημοκρατία.\nΚαι βεβαίως το γεγονός και μόνο ότι ο ίδιος ενοχοποιεί τον εαυτό του όταν βοά ο τόπος για τα «κονέ» με τον πρωθυπουργό της καταστροφής τον κ. Τσίπρα.\nΌμως, δεν μπορούμε να μη σχολιάσουμε ορισμένες «πλασαρισμένες» ως φιλελεύθερες φωνές που σιγοτραγουδάνε το γνωστό στιχάκι «όπου φυσάει ο άνεμος πάω». Τη μια με τον Καραμανλή τον μεγάλο ηγέτη και την άλλη, μόλις καταλαβαίνουν τη γκάφα που κάνουν οι δήθεν «φιλελέδες», το γυρίζουν στο τσάμικο και προσπαθούν να δικαιολογήσουν τα αδικαιολόγητα.\nΜε χαρούμενο και παιχνιδιάρικο τρόπο επιχειρούν να ασκήσουν κριτική στον πρώην πρωθυπουργό «τον... μπεσαλή που οφείλει να μιλήσει στους χιλιάδες Έλληνες που τον πιστεύουν».\nΚι από την άλλη, μόλις διαβάζουν κριτική ότι έχουν κάνει... αριστερή κωλοτούμπα και δίνουν βήμα στον ΣΥΡΙΖΑ για να βρίζει τον Σαμαρά και την προηγούμενη κυβέρνηση τι κάνουν; Απλά εμφανίζονται να ασκούν κριτική στην κυβέρνηση (τώρα τη θυμήθηκαν) λέγοντας ότι ο λαός είναι θυμωμένος και εγκαταλείπει τον ΣΥΡΙΖΑ.\nΠολλές μετάνοιες θα πρέπει να κάνουν και ακόμη περισσότερες κωλοτούμπες προκειμένου να αποδείξουν ότι δεν είναι απλά και μόνο ανεμοδούρες της φιλελεύθερης παράταξης.\nΌμως, καιρός είναι να πούμε και κάποια πράγματα που δείχνουν να επαναλαμβάνονται. Λάθη που γίνονται από την παράταξη της Νέας Δημοκρατίας που δε λέει να βάλει μυαλό. Τόσα και τόσα πέρασε ο Σαμαράς επί 3 χρόνια από «συνεργάτες» και περιφερόμενους θιάσους που πουλούσαν παραγοντιλίκι και συμβουλές αλλά εκεί στη ΝΔ δεν καταλαβαίνουν από παθήματα και δεν παίρνουν μαθήματα. Συνεχίζουν να εμπιστεύονται τους ίδιους ανθρώπους που τη μια το παίζουν «φίλοι» και «φιλελέδες», την άλλη ικετεύουν για διαφήμιση για να πληρώσουν τεράστια μισθολόγια και την τρίτη πουλάνε εκδούλευση στα αφανή «αφεντικά» τους. Ας ξεκαθαρίσουν τι θέλουν όλοι αυτοί οι «σύμβουλοι» της συμφοράς που συνεχίζουν να οδηγούν τη ΝΔ σε επικίνδυνες ατραπούς. Ας μάθει κι ο λαός πόσο κακό έκαναν και στην παράταξη και στον Σαμαρά αλλά τώρα και στον Κυριάκο. Παίζοντας το παιχνίδι του Καραμανλή, πουλώντας ξανά παραγοντιλίκι στους κύκλους του Κολωνακίου, το μόνο που κάνουν είναι να θυμίζουν στον ελληνικό λαό αυτό που θέλει να ξεχάσει, τόσο για την περίοδο 2004 - 2009 όσο και για την περίοδο 2012 - 2014. Ότι ο κακός σύμβουλος είναι χειρότερος κι απ' τον χειρότερο εχθρό.\nΚαι στο κάτω – κάτω έλεος από τους ημιμαθείς επικοινωνιολόγους και «δημοσιογράφους» ή «αναλυτές» της συμφοράς που παίρνουν μέρος σε πρωϊνούς καφέδες και διαμορφώνουν τη γραμμή της Νέας Δημοκρατίας. Αν δεν υπήρχαν αυτοί κι αν ο Καραμανλής είχε πάει πράγματι στη Ραφήνα μόνιμα (και χωρίς τη βουλευτική έδρα) ίσως η ΝΔ να ήταν 20 μονάδες μπροστά. Και το κυριότερο. Ίσως να ήταν ένα πραγματικά φιλελεύθερο, πατριωτικό κόμμα με προοπτική εξουσίας. Όχι απλά κατάληψης της εξουσίας αλλά πραγματικής διακυβέρνησης για να βγει η χώρα από το τέλμα.\nΌσο οι ανεμοδούρες της κεντροδεξιάς αφήνονται να παίζουν ρόλο, όσο οι επικοινωνιολόγοι και οι βαψομαλλιάδες συμβουλάτορες που έπληξαν καίρια την προηγούμενη κυβέρνηση, συνεχίζουν να είναι στην πρώτη γραμμή, τόσο η ΝΔ θα είναι η ίδια και δεν πρόκειται να σηκώσει κεφάλι. Και ο Τσίπρας θα συνεχίζει να είναι καβαλάρης, με ευγνωμοσύνη σε όλους αυτούς που του ανοίγουν το δρόμο για πολυετή κυριαρχία. Και του κ. Καραμανλή προεξέχοντος.\nαυτά πρέπει κάποτε να ειπωθούν και με τα ονόματα των σαλτιμπάγκοι. Αυτοί που γαντζώνονται στον κάθε αρχηγό και γλύφοντας λασπολπηωντας εξοντώνουν την οποία έντιμη παρουσία\nΚαι μια αλήθεια το γλύψιμο Αρέσει στις ηγεσιες\nGeorge N05/08/2016 13:05:33\n"Iσως να ήταν ένα πραγματικά φιλελεύθερο, πατριωτικό κόμμα"\nΑυτό πρέπει να γίνει και μάλιστα asap. Μόνο έτσι η ΝΔ θα εμπνεύσει, θα σηκώσει κόσμο από τους καναπέδες και θα πετύχει δυναμική.\nΧρειάζονται λίγες και ξεκάθαρες προτάσεις που να βγάζουν νόημα και να πείθουν και στο εσωτερικό και τον υπόλοιπο κόσμο που δανείζει την Ελλάδα.\nΚάθε μία πρέπει να κάνει πάταγο αλλιώς πρέπει να πηγαίνει στα σκουπίδια.\nΚαι όχι, οι πρώτες 25 προτάσεις του προγράμματος της ΝΔ (πόσες άραγε θα έχει το τελικό? πάνω από 100άδα?) δεν είναι αυτό που απαιτείται.Αυτό το "Made in Greece" που ξεστόμισε πριν λίγες μέρες η ΝΔ είναι μια καλή αφετηρία.\nΈτσι πρέπει να είναι και έτσι πρέπει να παρουσιαστεί.\nΠροσκλητήριο αμέσως μετά....


ΜΙΚΤΗ Ε.Π.Σ.Ρ. - ΜΙΚΤΗ Ε.Π.Σ.Η. 0-3 (Κ15) - Crete2day.com\nΜΙΚΤΗ Ε.Π.Σ.Ρ. - ΜΙΚΤΗ Ε.Π.Σ.Η. 0-3 (Κ15)\nΜε δύο γκολ του Καλλέργη και ένα του Κωνσταντακόπουλου η Κ15 του Ηρακλείου επικράτησε 3-0 της αντίστοιχης ομάδας του Ρεθύμνου στο γήπεδο Μισιριών στην πρεμιέρα του Πανελληνίου Πρωταθλήματος Προεπιλογής Εθνικών ομάδων.


Εξετάζει Ζάλοκαρ ο Πανιώνιος | sportsnewsgreece\nHome / SUPERLEAGUE / Εξετάζει Ζάλοκαρ ο Πανιώνιος\nΕξετάζει Ζάλοκαρ ο Πανιώνιος\nΑλέξανδρος Δεπάολης 2:11:00 μ.μ. SUPERLEAGUE Edit\nΣτον Πανιώνιο ψάχνονται για τερματοφύλακα και ψηλά στη μεταγραφική λίστα βρίσκεται ο 27χρονος Μάρκο Ζάλοκαρ της Κρσκο.\nΤο συμβόλαιο του Σλοβένου γκολκίπερ ολοκληρώνεται στις 30 Ιουνίου, με το κασέ του να μην κυμαίνεται σε υψηλά επίπεδα. Άνθρωπος των κυανέρυθρων τον έχει παρακολουθήσει, έχει δώσει θετικές συστάσεις για την περίπτωσή του και οι ιθύνοντες του Πανιωνίου έχουν προγραμματίσει συνάντηση με τον ατζέντη του παίκτη την προσεχή εβδομάδα.\nΑξιοσημείωτο είναι το γεγονός οτι ο ύψους 1.91 τερματοφύλακας δεν έχει αγωνιστεί ποτέ εκτός συνόρων. Ανδρώθηκε ποδοσφαιρικά στις ακαδημίες της Κρσκο και σε ηλικία 17 ετών πραγματοποίησε το ντεμπούτο του στην πρώτη ομάδα. Για δέκα συναπτά έτη αποτέλεσε μέλος του Σλοβενικού συλλόγου, τη σεζόν όμως που ολοκληρώθηκε αγωνίστηκε μόλις 3 φορές και η διοίκηση του κατέστησε σαφές πως δεν πρόκειται να του ανανεώσει το συμβόλαιο.\nΕπιθυμία του ποδοσφαιριστή είναι να κάνει το παραπάνω βήμα στην καριέρα του και να αγωνιστεί στο εξωτερικό , με τον Πανιώνιο να του προσφέρει το δέλεαρ της συμμετοχής στα προκριματικά του Europa League. Τις επόμενες μέρες θα μάθουμε αν ο Ζάλοκαρ θα αποτελέσει την επιλογή των κυανέρυθρων για τον "άσσο".


Βάλτε χρώμα στις ζωές μας, το έχουμε ανάγκη! (photos) - notia.gr\nΒάλτε χρώμα στις ζωές μας, το έχουμε ανάγκη! (photos)\nΈνα δημιουργικό τετραήμερο το οποίο μας ταξίδεψε μέσα σε βάθος χρωμάτων, φαντασίας και ταλέντου διεξήχθη στην Πλ. Εθνικής Αντιστάσεως στην Ηλιούπολη (28/6 – 1/7). Οι μαθητές των εργαστηρίων του Δήμου Ηλιούπολης, εξέθεσαν τη δουλειά τους και μας κατέπληξαν.\nΈνας χρόνος αστείρευτης δημιουργίας και δουλειάς ξεδιπλώθηκε μπροστά στα μάτια μας.Δάσκαλοι των εργαστηρίων ζωγραφικής, η Γιούλη Γκικοπούλου, και ο Μπάμπης Παπαγιάννης, ο κ. Κληρονόμος και στο κομμάτι του εργαστηρίου αγιογραφίας η Αδαμαντία Γιαννοπούλου.\nΌλοι πολύ ενθουσιασμένοι και ικανοποιημένοι από τη δουλειά τους και την έκθεση αυτή. Ο κόσμος πολύς και τα σχόλια φυσικά και μόνο τα καλύτερα! Εμείς από την πλευρά μας ευχόμαστε πάντα δημιουργία, αλήθεια και αυθεντικότητα. Βάλτε χρώμα στις ζωές μας, το έχουμε ανάγκη! Καλή συνέχεια!


Ciel de Gum Maison Francis Kurkdjian άρωμα - ένα άρωμα για γυναίκες και άνδρες 2013\nCiel de Gum Maison Francis Kurkdjian για γυναίκες και άνδρες\nSponsoredΑγόραστε Maison Francis Kurkdjian Προς LuckyScentΑγόρασε το σε απευθείας σύνδεση μόνο 4 αντικείμενα στο ήΑναζητώ Το έχω\nCiel de Gum από Maison Francis Kurkdjian είναι ένα Ανατολιτικο Λουλουδενιο άρωμα για γυναίκες και άνδρες. Ciel de Gum κυκλοφόρησε το έτος 2013. Ο αρωματοποιός αυτού του αρώματος είναι Francis Kurkdjian. Το άρωμα περιέχει Κεχριμπάρι, ροζ πιπέρι, γιασεμί, τριαντάφυλλο, Κανέλα και Βανίλια. Νότες Αρωμάτων\nΠερισσότερα σχετικά με τα αρώματα στα Αγγλικά / More in English language about Ciel de Gum by Maison Francis Kurkdjian.\nCiel de Gum Σχόλια Αρωμάτων\nΑυτή η σελίδα περιέχει πληροφορίες, σχόλια, σημειώσεις αρώματα, εικόνες, νέες αγγελίες, vintage αφίσες και βίντεο σχετικά με Maison Francis Kurkdjian Ciel de Gum fragranceαλλά δεν εγγυάται την ακρίβεια των πληροφοριών. Εάν έχετε περισσότερες πληροφορίες σχετικά με Maison Francis Kurkdjian Ciel de Gum, μπορείτε να επεκτείνετε με την προσθήκη ενός προσωπικου άρωματος . Το Fragrantica έχει ένα μοναδικό γνώμονα το χρήστη και ενα σύστημα κατάταξης και μπορεί να ταξινομήσει Ciel de Gum by Maison Francis Kurkdjian.\nΚάντε κλικ στις κατάλληλες επιλογές για τη μορφή ταξινόμησης του άρωματος κάτω από την εικόνα άρωματος. Επίσης, μπορείτε να βρείτε συνδέσεις με τρίτες ιστοσελίδες κόμμα / καταστήματα στο Διαδίκτυο, αλλά το Fragrantica δεν έχει καμία πρόσβαση ή έλεγχο σε αυτές τις ιστοσελίδες. Δεν δίνουμε εγγυήσεις ούτε φέρουμε την ευθύνη για ό, τι μπορείτε να βρείτε ως αποτέλεσμα αυτών των δεσμών, ή για οποιεσδήποτε μελλοντικές συνέπειες που περιλαμβάνουν αλλά δεν περιορίζονται στην απώλεια χρημάτων. Τα σχόλια των χρηστών για Ciel de Gum by Maison Francis Kurkdjian αντιπροσωπεύουν τις απόψεις των συγγραφέων μόνο και δεν αντανακλούν τις απόψεις του Fragrantica.


Ο Κώστας Γκελαούζος με την εμφάνιση των Τρικάλων έστειλε μήνυμα για τον Μαραθώνιο Αθήνας - Runner Magazine\nΟ Κώστας Γκελαούζος με την εμφάνιση των Τρικάλων έστειλε μήνυμα για τον Μαραθώνιο Αθήνας\nΣπουδαία εμφάνιση από τον Έλληνα πρωταθλητή στο Πανελλήνιο ανωμάλου δρόμου\nΔιαβάστε από segas.gr\nΟ Κώστας Γκελαούζος είναι δίχως αμφιβολία ο κορυφαίος Έλληνας μαραθωνοδρόμος των τελευταίων ετών.\nΟ 31χρονος αθλητής δύο μόλις εβδομάδες από τον Αυθεντικό Μαραθώνιο της Αθήνας είχε την ευκαιρία να συμμετάσχει στο Πανελλήνιο Πρωτάθλημα σε ανώμαλο έδαφος και να συνδυάσει την παρουσία του με μια σπουδαία επίδοση.\nΤο 29.17 που πέτυχε στα 10χλμ. στην Πηγή Τρικάλων αποτελεί την καλύτερη επίδοση που έχει σημειωθεί ποτέ σε Πανελλήνιο Πρωτάθλημα σε ανώμαλο έδαφος, αφού κανείς μέχρι σήμερα σε οποιαδήποτε πίστα δεν είχε καταφέρει να κατέβει τα 30:00.\nΠαράλληλα αποτελεί δείγμα της αγωνιστικής του βελτίωσης σε μια χρονική στιγμή, όπου έχει μπροστά του αρκετές προκλήσεις.\n“Ακολούθησα το ρυθμό που ένιωθα πως μπορώ να πάω. Δεν είχα κάνει φορμάρισμα για τον συγκεκριμένο αγώνα. Την Τετάρτη γύρισα από την Κύπρο όπου ολοκλήρωσα το βασικό στάδιο της προετοιμασίας μου, για τον Μαραθώνιο της Αθήνας έχοντας βγάλει μεγάλο όγκο προπόνησης. Παρόλα αυτά η εμφάνιση μου στα Τρίκαλα έδειξε πως είμαι σε πολύ καλή κατάσταση. Το Πρωτάθλημα σε ανώμαλο έδαφος διεξαγόταν συνήθως τον Φεβρουάριο, μια εποχή που οι μαραθωνοδρόμοι δεν είμαστε φορμαρισμένοι. Τώρα ο αγώνας χρονικά συνέπεσε με τον Μαραθώνιο της Αθήνας για τον οποίο προετοιμάζομαι. Επίσης η συγκεκριμένη πίστα μου αρέσει και την ξέρω, ενώ μου άρεσαν και οι συνθήκες που επικρατούσαν”, είπε αρχικά ο αθλητής του Σταύρου Καρρέ και συμπλήρωσε:\n“Σίγουρα η εμφάνιση μου στα Τρίκαλα μου έδειξε πως είμαι στην κατάσταση που πρέπει ενόψει της διοργάνωσης της Αθήνας. Εκεί θέλω να κυνηγήσω την καλύτερη επίδοση από Έλληνα αθλητή στην κλασική διαδρομή, που είναι 2.17.56 και ανήκει στον Νίκο Πολιά από τους Ολυμπιακούς Αγώνες της Αθήνας.\nΑν στην Αθήνα τελειώσω τον αγώνα χωρίς προβλήματα και δείξω πως είμαι στην κατάσταση που θέλω θα τρέξω στον Μαραθώνιο της Βαλένθιας στις 5 Δεκεμβρίου με στόχο το όριο για το Ευρωπαϊκό Πρωτάθλημα του Μονάχου το οποίο είναι 2:14.30″.\nΣτα πλάνα του Γκελαούζου δεν συμπεριλαμβάνεται το Ευρωπαϊκό Πρωτάθλημα σε ανώμαλο έδαφος. “Η συγκεκριμένη διοργάνωση δεν είναι στα πλάνα μου, αφού για εμένα προέχουν οι αγώνες Μαραθωνίου. Υπάρχουν πολλοί αθλητές που προετοιμάζονται για το Δουβλίνο και θα έχουν την ευκαιρία να εκπροσωπήσουν τη χώρα μας”, είπε ο δρομέας του Παναθηναϊκού και κατέληξε: “Έχω ήδη κλείσει μια θέση και στον Μαραθώνιο της Σεβίλλης στις 20 Φεβρουάριου, στον οποίο ωστόσο θα τρέξω μόνο αν δεν έχω πιάσει νωρίτερα το όριο για το Μόναχο”.\nΟ Γκελαούζος έχει ατομικό 2:14:44 από το 2020, ενώ το ρεκόρ του στην κλασική διαδρομή είναι 2:19:02 από την διοργάνωση του 2019.


Εβδομαδιαίες προβλέψεις: Πώς επηρεάζει τα ζώδια η ορθόδρομη πορεία του Ποσειδώνα; | NEWS2U\nΑρχική Γυναίκα Ζώδια Εβδομαδιαίες προβλέψεις: Πώς επηρεάζει τα ζώδια η ορθόδρομη πορεία του Ποσειδώνα;\nΖώδια: Τι επιφυλάσσει η εβδομάδα που έρχεται; Πώς μας επηρεάζει η ορθόδρομη πορεία του Ποσειδώνα; Διαβάστε αναλυτικά τις εβδομαδιαίες αστρολογικές προβλέψεις.\nΗ ορθόδρομη πορεία του Ποσειδώνα πραγματοποιείται στις 29 Νοεμβρίου και αναμένεται να φέρει μεγάλες αλλαγές στην καθημερινότητα όλων των ζωδίων. Παράλληλα, οι προβλέψεις για τα επαγγελματικά είναι ιδιαίτερα ευοίωνες για κάποιους.\nΤι αλλαγές θα δουν τα ζώδια;\nΚριέ, η ορθόδρομη πορεία του Ποσειδώνα από τις 29/11 είναι μια ένδειξη ότι επανέρχονται οι ισορροπίες μέσα σου και βλέπεις πιο καθαρά έναν δρόμο που θέλεις να ακολουθήσεις. Η διάθεσή σου βελτιώνεται και η δημιουργικότητά σου εντυπωσιάζει κι εσένα τον ίδιο. Είσαι σε μια συνεχή εγρήγορση και όλο περιμένεις κάτι να συμβεί, αλλά δεν ξέρεις τι είναι αυτό. Η κατάσταση αυτή σου προσθέτει άγχος, που δεν είναι δημιουργικό στην παρούσα φάση της ζωής σου.\nΤαύρε, αυτός ο μήνας κύλησε πολύ πιο γρήγορα απ’ όσο περίμενες. Παρ’ όλα αυτά, κατάφερες να κατακτήσεις πολλούς από τους μικρούς στόχους που είχες θέσει στην αρχή του, και αυτό πρέπει να σε κάνει πολύ περήφανο για τον εαυτό σου. Ο Ποσειδώνας από τις 29/11 θα κινείται ορθόδρομα στον ενδέκατο οίκο σου, που σχετίζεται με την κοινωνική σου ζωή και τις βαθύτερες επιθυμίες σου. Η αίσθηση ότι ανήκεις σε μια ομάδα ανθρώπων σού δίνει δύναμη και στήριξη και πιθανώς να γίνει και μια νέα γνωριμία αυτή την περίοδο.\nΔίδυμε, αισθάνεσαι σαν να μην πατάς και πολύ καλά στα πόδια σου. Ίσως γι’ αυτό να φταίει και η κούραση των τελευταίων ημερών. Ακύρωσε ό,τι έχεις κανονίσει, οργανώσου και βρες χρόνο για τον εαυτό σου. Μπορεί να γίνει ένα νέο ξεκίνημα στον αισθηματικό τομέα ή μπορεί να αφοσιωθείς σε ένα δημιουργικό έργο. Πολλές συζητήσεις γίνονται γύρω από αυτά τα θέματα αυτό το διάστημα, ίσως επειδή κάτι προετοιμάζεις. Ο Ποσειδώνας από τις 29/11 θα κινείται ορθόδρομα στον οίκο των επαγγελματικών σου και πολλά πράγματα θα είναι πιο ξεκάθαρα, ενώ θα έχεις ιδιαίτερη εύνοια σε αυτόν τον τομέα.\nΚαρκίνε, ο τρόπος με τον οποίο βλέπεις τα πράγματα αλλάζει, και η αισιοδοξία σου επανέρχεται, καθώς είσαι από τα ζώδια που επηρεάζει η ορθόδρομη πορεία του Ποσειδώνα από τις 29/11. Είναι πολύ πιθανό να ανοίξει ένας νέος δρόμος ώστε να έρθεις πιο κοντά σε έναν στόχο σου. Μπορεί να δεις πρόσωπα από το παρελθόν, κυρίως από το αισθηματικό, και να σκεφτείς κάποια σημαντικά πράγματα που αφορούν την αισθηματική σου ζωή, όπως τι θα ήθελες από μια σχέση και κατά πόσο τα είχες στο παρελθόν ή τα έχεις στο παρόν.\nΛέων, αυτή την περίοδο θα κάνεις μια αρκετά σοβαρή ανασκόπηση. Θα κλείσεις εκκρεμότητες και θα ασχοληθείς και με τον εαυτό σου και με την κοινωνική σου ζωή, πέρα από τη δουλειά. Ο Ποσειδώνας θα κινείται ορθόδρομα από τις 29/11 και είναι πολύ πιθανό να δεις θέματα συναισθηματικά και οικονομικά να εξελίσσονται με πολύ θετικό τρόπο.\nΠαρθένε, είναι μια περίοδος διορθώσεων. Κάνεις παντού επιδιορθωτικές κινήσεις και αποφασίζεις σιγά σιγά να διορθώσεις λάθη του παρελθόντος. Είναι μια διαδικασία που δεν θα τελειώσει σε μία μέρα πάντως. Η ορθόδρομη πορεία του Ποσειδώνα από τις 29/11 είναι πολύ θετική και σημαντική για τις σχέσεις σου γενικά και για την αισθηματική σου ζωή συγκριτικά με άλλα ζώδια. Ο πλανήτης της μαγείας και του ρομαντισμού ανακτά τις δυνάμεις του και ξυπνάει έντονα συναισθήματα.\nΖυγέ, σκέψου πώς θα ήταν η ζωή σου αν μπορούσες να επικεντρωθείς σε πιο απλές, καθημερινές απολαύσεις και δες πώς μπορείς να το καταφέρεις αυτό. Αισθάνεσαι πως οδεύεις προς το άγνωστο, αλλά δεν έχεις βρει ακόμα τα κατάλληλα λόγια για να περιγράψεις αυτή σου την αίσθηση. Μη βιάζεσαι να έχεις όλες τις απαντήσεις πριν την ώρα τους, όμως. Ο Ποσειδώνας από τις 29/11 θα κινείται ορθόδρομα σε ένα σημείο που σχετίζεται με τα επαγγελματικά και τις καθημερινές εκκρεμότητες και φαίνεται ότι πλέον θα κάνεις αρκετές προόδους σε αυτόν τον τομέα.\nΣκορπιέ, σταμάτα να βάζεις φρένο στα όνειρά σου και ξεκίνα να τα κάνεις πράξη. Θα δεις πως θα έχεις αποτελέσματα πολύ πιο γρήγορα απ’ όσο νομίζεις. Ο Ποσειδώνας θα κινείται ορθόδρομα στον πέμπτο οίκο σου, που σχετίζεται με τον έρωτα και τη δημιουργικότητα, και είναι πολύ πιθανό ο πλανήτης του ρομαντισμού και της ευαισθησίας να σε φέρει κοντά σε μια νέα σχέση, σε ένα δυνατό δέσιμο με ένα άτομο.\nΤοξότη, η πορεία του Ποσειδώνα από τις 29/11 θα είναι ορθόδρομη στον τέταρτο οίκο σου και πολλά θέματα που αφορούν το σπίτι και την οικογένεια θα σου είναι περισσότερο ξεκάθαρα, όπως και σε άλλα ζώδια. Η αίσθηση συναισθηματικής ασφάλειας, επίσης, θα σε βοηθήσει να προχωρήσεις προς κάποιους στόχους σου. Πρόσεχε, γιατί παρασύρεσαι εύκολα και λες το πρώτο πράγμα που σου έρχεται στο μυαλό, χωρίς να το φιλτράρεις πρώτα. Μπορείς και πάλι να είσαι παθιασμένος και αυθεντικός με τον εαυτό σου, παραμένοντας την ίδια στιγμή υπεύθυνος των λόγων σου.\nΑιγόκερε, αυτές τις μέρες ίσως πάρεις κάποιες μεγάλες αποφάσεις που θα επηρεάσουν σημαντικά τη ζωή σου τους επόμενους μήνες. Αυτές οι αποφάσεις, όμως, θα σε βοηθήσουν να κάνεις πιο σημαντικά πράγματα. Η ορθόδρομη πορεία του Ποσειδώνα από τις 29/11 στον τρίτο οίκο σου είναι μια ένδειξη ότι η επικοινωνία γίνεται περισσότερο συναισθηματική και ότι έρχεσαι με διαφορετικό τρόπο πιο κοντά με τους ανθρώπους γύρω σου.\nΥδροχόε, είναι σημαντικό να χαλαρώσεις κάπως και να αφήσεις κάποια πράγματα να γίνουν από μόνα τους. Να συνηθίσεις, δηλαδή, να παραδίδεις τη σκυτάλη του ελέγχου και σε άλλους. Ένα νέο κεφάλαιο φαίνεται να ξεκινά στη ζωή σου, αλλά δεν έχεις μπροστά σου όλα τα δεδομένα. Αυτό σημαίνει πως όσο προχωρά ο καιρός, θα είναι πολλές οι εκπλήξεις που θα συναντάς. Ο Ποσειδώνας από τις 29 θα κινείται ορθόδρομα στον δεύτερο οίκο των οικονομικών σου και η κίνησή του αυτή είναι πολύ θετική όσον αφορά τα οικονομικά σου, τα οποία επηρεάζει εδώ και χρόνια.\nΙχθύ, ο κυβερνήτης σου Ποσειδώνας, ο οποίος βρίσκεται και στο ζώδιό σου, θα κινείται ορθόδρομα από τις 29/11 και αυτό φυσικά είναι πολύ σημαντικό, ιδιαίτερα για εσένα και για όλους τους τομείς. Οι ρυθμοί σου επανέρχονται και πολλά πράγματα μπαίνουν στη θέση τους. Να είσαι ειλικρινής και όταν χρειάζεσαι χρόνο μόνος σου, να το λες στους άλλους. Όταν έχεις έναν στόχο που θες να ολοκληρώσεις και δεν υπάρχει χρόνος για κάτι άλλο, να το εκφράζεις αυτό, ώστε να ξέρουν όλοι τις προτεραιότητές σου.\nΠροηγούμενο άρθροΣτοιχηματική πρόταση 25/11\nΕπόμενο άρθροΠόσο σημαντικό είναι το γέλιο στην ζωή μας;


Εγχειρίδια για Kress Λειαντικά τροχιάς\nHome > Φτιάξ’ το μόνος σου > Λειαντικά τροχιάς > Kress Λειαντικά τροχιάς\nΠαρακάτω μπορείτε να βρείτε όλα τα μοντέλα Kress Λειαντικά τροχιάς για τα οποία διαθέτουμε εγχειρίδια. Δείτε επίσης τις συχνές ερωτήσεις στο κάτω μέρος της σελίδας για χρήσιμες συμβουλές σχετικά με το προϊόν σας. Το μοντέλο σας δεν περιλαμβάνεται στη λίστα; Παρακαλώ επικοινωνήστε μαζί μας.\nKress 300 RSE Λειαντικό τροχιάς\nKress 6165 A Λειαντικό τροχιάς\nKress 6175 EA Λειαντικό τροχιάς